text:
Dialuna mainta durante e conferencia di prensa di Gobierno di Aruba, Prome Minister Evelyn Wever-Croes hunto cu Minister Dangui Oduber, den nomber di Gobierno di Aruba a anunciacu Gobierno ta bay cuminsa cu e pilar economico nobo di produccion y cultivo di canabis pa uzo medicinal.
Gobierno lo bay otorga licencia pa produccion y cultivo di cannabis medicinal bou condicionnan hopi estricto pa esnan cu por cumpli cu e condicionnan. Ta trata aki di produccion y cultivo na luganan cu ta wordo asigna pa Gobierno, cu exigencianan di siguridad hopi estricto y halto. Produccion y cultivo ta destina solamente pa exportacion y pa uzomedicinal. E proceso di legislacion ya a cuminsa y desde e momento aki Gobierno ta invita esnan interesa pa expresa nan interes, (Expression of Interest)
Prome Minister enfaticamente a expresa cu Gobierno no ta legalisa plantacion di cannabis unda cu ta y pa tur hende.Solamente esnan cu por cumpli cu condicionnan hopi estrictopor bin na remarke pa haya un licencia y solamente por planta den e areanan designa pa Gobierno cu lo tin exigencianan di siguridad hopi halto.
E desaroyo aki por bira un pilar economico cu ta trecedesaroyo y por trece entrada den caha di Gobierno, si noshaci’e bon bou tur condicionnan mara na esaki. Pa e aña aki ecalculacion ta cu lo tin entrada di 15 miyon florin na licencia. Pa e añanan siguiente, siendo cauteloso, e entrada por yega tena 50 miyon florin. Di e manera aki, poco poco lo cuminsareemplasa e crisis tax.
Esaki ta un desaroyo nobo cu ta genera entrada pa caha di Gobierno y lo crea cupo di empleo. Gobierno lo cuminsaregistra esakinan a traves di e desk cu Minister di Labor lo habri na DPL pa asina percura cu esnan cu ta interesa pa trahaden e area aki, por haya trabou.
“Laga mi bolbe enfatisa: Esaki ta un di e acuerdonan di gobernacion entre partidonan MEP, POR y RED y esaki ta biraun tipo di industria, pues no un caminda cu hende por baysinta huma cannabis, esey ta keda castigable. Esnan cu ta trahana e industrianan aki lo mester atene nan mes na exigenciananestricto di siguridad. E ta un forma safe, e lo no ta pa dañabida di hende. Al contrario, e lo trece desaroyo y progreso pa nos pais. Ta p’esey nos a tuma nos tempo pa prepara esakimiho posibel, pa por garantisa cu e ta un industria y desaroyoserio y sigur cu solamente lo trece cosnan positivo pa Aruba”,Prome Minister Evelyn Wever-Croes.


c: text/html

text:
Kralendijk – Kresementu i desaroyo mundial riba tereno finansiero, i huntu ku esaki tambe desaroyo den kriminalidat finansiero, ta pidi desaroyo di konosementu i mas kolaborashon den e retnan riba tereno di Kriminalidat Finansiero Ekonómiko (Financieel Economische Criminaliteit, FINEC). Kuerpo Polisial Hulanda Karibense, den kolaborashon ku Inter-Continental University of the Caribbean, ku sosten finansiero di Ministerio Públiko, a desaroyá i realisá un kurso di 3 aña pa tur partner den siñalamentu i bataya kontra kriminalidat finansiero. Aruba, Kòrsou i Sint Maarten tambe ta partisipá na e kurso.
E kolegio di hefenan di Kuerpo a palabra pa brasa i sostené e inisiativa aki e aña nan benidero. Koleganan polisial i partnernan por sigui e kurso aki ku Prof. Drs. Wagner i Prof. Dr. Cijntje ta duna. E 3 añanan benidero lo duna e kurso aki riba kada pais ku e meta pa forma un ret amplio kontra e forma di kriminalidat aki i pa stimulá desaroyo di konosementu i kolaborashon entre partnernan.
Kuerpo Polisial Hulanda Karibense tambe a lanta un unidat di FINEC separá ku ‘taakaccenthouders’ i ta spera di fortalesé reshèrshi finansiero i hasi Hulanda Karibense mas seif dor di e desaroyo aki. Despues di e start na Aruba, Hulanda Karibense tabata na turno e simannan tras di lomba. Tabatin hopi partisipante i nan satisfakshon tabata grandi. Esaki tabata un paso importante i pues otro aña lo inisiá e kurso aki di nobo.
Lesa tambe:

robotstxt: allowed

filter: keep


text:
Polis hunto cu Ministerio Publico trahando duro pa combati bendemento di droga den barionan na Aruba
Caya Saba, San Nicolas:
Diamars den oranan di mainta autoridad a drenta dos cas pareu den Caya Saba, tabata trata di cas di un mama y su yiu, den e bario nan lo ta conoci pa bendemento di droga.
E yiu lo ta un conoci di polis, segun nos a compronde cu lo a confisca un cantidad grandi di droga for di ambos cas. Den pasado lo a yega di haci entradanan hudicial caba na cas di e yiu, pero e biaha aki nan a drenta cas di e mama tambe.
Polis ta hopi activo referente e proyecto di combatimento di bendemento di droga den barionan, Project team drugspanden.
E proyecto aki ta trahando abase di tipsnan cu polis ricibi y asina nan ta cuminsa build un case y na momento cu nan ta cla cu nan investigacion, nan ta actua.
Tur siman husticia ta man yen drentado casnan caminda droga ta wordo bendi, tambe riba caya nan ta detene e delivery boysnan cu ta sali entrega e droga te na porta di cas di e cumprado.
Autoridad ta vigilando no solamente casnan, pero tambe personanan cu ta core rond den auto pasa bende/deliver droga di porta pa porta. E cumprado ta haci su pedido y e droga ta wordo treci te na porta di su cas. Te hasta tin e sistema di bendemento di droga estilo drive thru, pasa na un bentana cumpra droga.
Tur cos ta mustra cu bendemento di droga ta un negoshi grandi den nos barionan di Aruba, siman pasa diahuebs, autoridad a drenta 5 cas den un solo atardi y a score grandemente riba e baho mundo di droga.
Mas sigur lo por spera mas entradanan hudicial den e dianan y simannan nos dilanti, na casnan caminda droga ta wordo bendi y tambe detencion di esunnan cu ta core rond hiba of bende droga.
Lamentabelmente ni cuanto cas autoridad drenta, crioyamente bisa, ” tin hopi hende ainda no ta coy curpa” y ta sigui bende droga y deliver droga te ora nan number hunga.


text:
Riba peticion di autoridadnan na Hulanda, Afpakteam di Aruba conhuntamente cu Grenspolitie di Aruba a pone beslag riba e cen aki.
Riba diabierna 12 di april ultimo tabatin un pasahero na Aeropuerto Internacional Reina Beatrix cu tabata viahando desde Suriname pa Miami. Autoridadnan a ripara caba cu e persona aki tabata mas biaha viaha entre Suriname y Merca cu cantidadnan hopi grandi di cash. E pasahero tabatin diabierna pasa 827.000 Euro cu ne (1.6 miyon Dollar).
Tur e placa cu a wordo tuma den beslag ta cay pa e Fondo di Combatimento di Criminalidad (Criminaliteitsbestrijdingsfonds). Lo mester haci afspraaknan tocante esey, mirando cu e placa a wordo tuma den baslag pa autoridadnan di Hulanda. Placa for di e Fondo di Combatimento di Criminalidad ta wordo usa pa combati criminalidad. E placa cu Afpakteam ta haya ta cay directamente na favor di Aruba. Afpakteam kier aporta na esaki na un forma visible.
Afpakteam ta un cooperacion entre Ministerio Publico, Cuerpo Policial di Aruba, Aduana, Fiot (Fiscale inlichtingen- en opsporingsteam) di DIMP (Departamento di Impuesto), FIOD (Fiscale Inlichtingen- en Opsporingsdienst), KMar (Koninklijke Marechaussee), Kustwacht Steunpunt Aruba, Meldpunt (Meldpunt Ongebruikelijke Transacties) y RST (Recherche Samenwerkingsteam).
Crimen no por rindi!
Afpakteam por wordo acerca cu señalnan cu un persona lo por tin fondo criminal via mail: afpakteam@kparuba.com of via tiplijn: 11141.


text:
You May Also Like
Den tempunan di desigualdat persistente, ku tin influensia grandi riba futuro di trabou i riba posishon i dignidat di trahadónan, ta di sumo importansia pa hasi bon uso di oportunidatnan ku ta presentá nan mes i atendé di un manera diligente ku e retonan tambe pa purba logra krea un futuro di trabou hustu, inklusivo i sigur ku por garantisá trabou digno pa un i tur. Un futuro di trabou asina ei ta fundamental pa un desaroyo duradero kaminda por krea un klima den kua ta eradiká pobresa i ningun hende no ta wòrdu ekskluí. E pregunta kardinal ta: Kòrsou ta kla pa esei?”
You must log in to post a comment.
This site uses Akismet to reduce spam. Learn how your comment data is processed.


text:
Aplicacion pa Scol Preparatorio pa añaescolar 2020-2021
ORANJESTAD – Dienst Publieke Scholen, DPS, ta trece na conocemento di mayornan e dianan y orario durante cual por aplica pa ScolPreparatorio pa aña escolar 2020-2021. E dia, orario y scol ta como lo siguiente:
E fechanan ta: diaranson 5 di februari y diahuebs6 di februari 2020.
E orario ta di 09.00’or di mainta pa 12.00’or di merdia.
Lugarnan unda por inscribi ta como lo siguiente:
Scolnan preparatorio/ kleuterschool:• Fontein Kleuterschool
Adres: Weg Fontein 81-A• Arco Iris Kleuterschool, Oranjestad (aplicacionsolamente riba 5 februari 2020)
Adres: Avicenastraat 7 pariba di Landslaboratorium• Prinses Amalia school• Scol Preparatorio Washington, Noord• Scol Preparatorio Kudawecha (aplicacionsolamente riba 5 februari 2020)
Adres: Kudawecha 150
Scol Multilingual/ Meertalig Basisonderwijs.
Cuminsando di Kleuterschool y ta bay te cu 6eklas. Idioma di instruccion ta Papiamento.• Colegio Conrado Coronel
Adres: Morgenster 56- D&E
Por ultimo, e rekisitonan pa aplicacion ta:• E alumno mester haci 4 aña promé cu 31 di december 2020• E alumno mester por haci uso di toilet independiente (zindelijk)• “Papel di 5 florin” di Censo di e alumno(uittreksel uit het bevolkingsregister)• Copia di carchi valido di AZV di e alumno
DPS ta spera cu mayornan tuma bon nota di e comunicado aki.


text:
Pronóstiko di tempu pa Kòrsou i bisindario bálido te djamars mainta 6:00 o.l., 31 di mei 2022.
Pronóstiko
Pronóstiko di tempu pa Kòrsou i bisindario bálido te djamars mainta 6:00 o.l., 31 di mei 2022.
Kompilá: djaluna 30 di mei 2022, 05:00 o.l. (09:00 UTC).
Tempu: Un meskla di solo i nubia ku wer seku.
Temperatura máksimo lo alkansá 32ºC i temperatura mínimo 27ºC.
Solo ta sali 06:10 i ta baha 18:57 o.l.
Bientu: Generalmente for di ost i moderá te basta fuerte; forsa 4 te 5 (20 te 39 km/ora, 11 te 21 nudo). De bes en kuando fuerte den ráfaga; forsa 6 (40 te 50 km/ora, 22 te 27 nudo).
Situashon general: Ekstenshon di un preshon haltu lo dominá e tempu riba Karibe oriental i asina resultá den un ambiente atmosfériko relativamente stabil. Pa e motibu aki no ta antisipá wer di importansia den nos área.
Kondishon di laman: Por lo general moderá ku altura di olanan entre 1 i 2 meter (3 i 6 pia). E olanan di mas haltu lo ta riba laman habrí.
Sistemanan tropikal signifikante: Ningun.
Fenómeno spesial: Ningun.
Perspektiva te djárason mainta: No ta premirá kambio den e siguiente dianan i wer seku lo persistí.
Meteorólogo: Coffie


text:
ORANJESTAD, Aruba – 22 di november 2021 – Pa Aruba Bank e empleado ta central ora di priminti e clientenan “Un Experencia Superior”. Cu esaki den mente Aruba Bank ta nomina un empleado ehemplar tur luna.
E empleado cu ta escohi ta esun cu durante di e luna a haci su maximo esfuerzo pa brinda momentonan superior na tur esnan cu bishita Aruba Bank of haci uzo di un manera of otro di un servicio di banco.
Randolph Ruiz a ser seleciona durante di luna di oktober pa su servicio rapido na clientenan. Randolph semper ta zorg pa bai e extra miya pa brinda un experencia superior na tur momento.
Nos Junior Officer na Aruba Bank, Randolph, ta practica e deporte di beach tennis den su tempo liber pa enfoca ariba su talento deportivo y mantene un bida saludabel.
Aruba Bank ta felicita y gradici tur e miembronan di e famia di Aruba Bank cu a wordo nomina pa yuda brinda tur cliente “Un Experiencia Superior”. Pabien Randolph!


text: Dialuna merdia a drenta informe di un accidente banda di Cas Casuela, mesora a dirigi un patruya na e sitio. Na yegada di e patruya a bin compronde cu aki ta trata di un accidente hot and run unda e auto cu a pcasiona e accidente a core bay for di e sitio. Pero pa suerte a logra capta e number di auto cu a ocasiona e accidente y polis a controla e number pa asina yega na e adres. Polis a bay na cas di esun cu a core bay y a haya e vehiculo den cura. Polis a pita pa asina e chauffeur sali atende cun’e. Polis a scual e chauffeur cu a bandona e sitio di accidente y a bis’e e riesgonan di confisca su auto y e mes como chauffeur lo por bay deteni como un criminal.


text:
Kiko Schadefonds ta hasi den kaso di froude?
Lástimamente sa sosodé ku un petishon no ta entregá honestamente. Schadefonds ta yama esaki froude.
Ehèmpelnan di froude ta:
- hasimentu di un denunsia falsu
- denunsia di un krímen violento ku nunka a tuma lugá
- denunsia di leshon mas grave ku en realidat ta e kaso
- denunsia di gastunan /daño inventá
- entrega di deklarashon falsu di testigu
Schadefonds ta desaprobá esaki. Pago di Schadefonds ta pagá for di sèn di impuesto i ta solamente pa víktimanan di krímen violento serio.
Si tin un sospecho di froude, Schadefonds ta hasi un investigashon. Si ta nesesario, Schadefonds ta hasi denunsia di froude serka polis.


text: Bida mester ta semper den balans. Semper mester tin balans den tur cos cu wordo haci p’asina por sigura un bon continuidad di e ser humano riba mundo. Dios tambe a siña nos di e balans ey y pesey nos mester sigui lucha pa logra mantene tur cos den balans. Pero ora cu e balans ta bai den un solo banda cosnan ta bruha y ora cosnan bruha ariba na final abao, cosnan ta bira pio cu un bol di hilo tur pega den otro. Ora cu den instancianan mas halto den maneho di un pais cosnan no ta den balans, kico bo por spera di e cuidadano na final cu su balans di bida tambe ta pisa den un solo banda y henter e ser humano ta bruha y bida riba e planeta aki no lo tin sentido e ora. Profetanan, expertonan tambe ta papia di e balans aki cu ta di sumo importancia. Si e balans aki wordo kibra, e ser humano lo kere cu t’asina cosnan tin cu bai den e mundo aki y asina nos por wel di lubida riba un bida alegre y bon manera nos tur kier riba e planeta aki. Cu esaki nos kier referi na e caso cu lo bai sosode caminda un miembro nobo di Parlamento di Aruba lo bai huramenta y asina bira un sirbidor di pueblo Arubano. Akinan nos ta referi na Luigi Bergen kende, nos a compronde segun reglanan di partido MEP ta e siguiente riba lista pa drenta Parlamento despues cu Sue-Ann Ras algun tempo atras a anuncia su retiro di Parlamento. Manera ta conoci Sra. Ras tabata atendiendo un reunion importante na Hulanda y a wordo capta dor di prensa Hulandes ta wak pelicula di Netflix durante e reunion aki. E hecho aki a causa conmocion na Hulanda y sigur na Aruba el a bira e topico di dia y ta hopi miembronan di prensa comprometi cu e partido den oposicion a biba dianan largo riba e noticia aki y asina a haya un chens pa scupi nan gal riba Sra. Sue Ann Ras. Sra. Ras demostrando su integridad y tur loke e ta para p’e a anuncia den un declaracion hopi emocional cu e ta pidi disculpa pa loke el a haci y alavez ta tuma su retiro for di Parlamento. Loke a haci cu Luigi Bergen ta esun na buert pa bira Parlamentario. Pero ta akinan nos kiermen cu e balans ta pisa na un solo banda, pasobra berdad Sra. Ras a comete un pifia pero si mester pone den balans cu loke Luig Bergen a y ta haciendo, no tin comparacion. E fout di Sra. Ras tabata di wak Netflix pero di otro banda Luigi Bergen tin acusacionnan serio den su contra caminda e ta wordo acusa di maltrato domestico contra su mesun jiu. Pero fuera di esaki e ta geschorst for di Ministerio di Minister Chris Romero caminda algun tempo atras a rementa un batata cayente caminda e tin relacion amoroso cu un colega di trabao pa cual e actual casa di Bergen a denuncia publicamente riba Facebook. Pues ban wak na unda e balans ta pisa mas, den direccion di Sra. Ras of den direccion di Bergen. Claro cu den direccion di Bergen pasobra Sra. Ras no a haci nada contra ley pa cual tin denuncia haci na Husticia den su contra pero di otro banda Bergen si tin denuncia y hasta proces verbal a wordo traha den su contra. Pero no ta solamente akinan e cos ta keda sino partido MEP sigur a faya pasobra e mester a haci un miho trabao di convence Sra. Sue-Ann Ras pa e keda como Parlamentario pasobra su “fout” sigur no ta nada di otro mundo. Pasobra con cu bai bin ta mayoria miembro di Parlamento rond mundo ta riba nan celullar durante cualkier reunion di Parlamento, pues akinan ta djis cuestion di a logra convence Sra. Ras pa e por keda pasobra sin duda loke el a bin ta desplega den Parlamento for di dia cu el a huramento ta tremendamente bon. Pues akinan nos tin cu bisa cu partido MEP tambe a faya barbaro pa evita cu Sra. Ras retira. Ta sigur cu partido a haci hopi pa trata di convence Sra. Ras pero nos opinion ta cu pa no haci mas pa convence Sra. Ras pa e keda y awo permiti Bergen bira Parlamentario ta algo hopi straño ainda y tambe incomprendibel. Claro cu den pasado hopi otro Parlamentarionan a haci cosnan tambe hopi for di sla y a keda gewoon manera nada no a pasa, pero e diferencia cu e Gobierno aki ta cu el a priminti di trece un “CAMBIO” pero asina aki e cambio no ta bai. Ora nos ta trece cambio nos mester cambia pa miho y no pa pio.


text:
Riba diasabra 4 di juni, 2022, WoH a tene e evento final di SDG School Champion Challenge 2022 caminda un total di 12 scol a participa. Como parti di WoH su meta di “SDG Awareness”, scolnan tabata tin e oportunidad pa participa den un competencia escolar unda cada scol mester a entrega nan plan sostenibel cu un of mas di e SDGs como nan meta principal pa nan scol.
A entrega un total di 12 plan sostenibel na e team di WoH di parti di e scolnan incluyendo Colegio Bon Bini, St. Paulus School, Scol Paso Pa Futuro, EPB San Nicolas, Scol Practico Pa Ofishi St. Cruz, Graf von Zinzendorf School, John Wesley College, Nos Fortalesa Montessori School, Colegio Laura Wernet-Paskel, Colegio Pastoor Kranwinkel, Colegio Sagrado Curason y UNESCO (Colegio Hilario Angela, Prinses Amalia School-Basis, Edu Campus, International School of Aruba). un grupo di profesionalnan a revisa e 12 plannan sostenibel pa y na e evento final tur scol mester a duna un presentacion final di 8 minuut pa asina completa nan puntuacion.
Den presencia di AAA su CEO Sr. Joost Meijs y AAA su team di WoH, UNESCO a ricibi oficialmente e premio ganador di AWG 20,000.00 for di Wings of Hope pa ehecuta nan plan sostenibel exitosamente. Grant Thornton Aruba orguyosamente a presenta e di dos lugar Scol Practico Pa Ofishi St. Cruz (SPO) cu un premio di AWG 1,000.00 y ACE Firm Engineering a entrega e di tres lugar John Wesley College un premio di AWG 500.00.
AAA WoH ta reconoce e importancia di sostenibilidad y nan responsabilidad social pa e comunidad di Aruba y lo sigui inclui studiantenan y e comunidad den proyectonan pa asina crea conocemento riba e importancia di practicanan sostenibel y alabes encurasha tur hende pa crea un futuro mihor y sostenibel.


text:
Ta boso 13000 cu no a bay vota, tin e yabi di Aruba su futuro den boso man y ningun hende mas!
22 Mei 2017
Un otro weekend di fiesta, show y intimidacion politico a pasa. Y ainda falta! Den un pais normal y civilisa unda norma y reglanan ta conta, tin stipula pa ley ki ora e campaña politico ta cuminsa. Pero parce cu aki na Aruba esaki no ta regla of cu tur partido tradicional no ta respeta leynan mas, pasobra kisas nan ta pensa cu Aruba ta di nan SO! Pa hopi hende, diadomingo ta un dia di reflexion, di famia y di descanso. Pero ni esaki ta wordo respeta mas. Casi tur dia tin algun caravana, consistiendo di campañadonan/coordinadornan, un truck yen di bandera y uno cu ta haci bochincha, dilanti un hende su cas, cla pa registra, claba bandera y pega sticker. Remarcabel ta cu nan tin tambe un lista di kende ta biba na e cas ey. Con esaki por ta posibel? Ta solamente Censo, Departamento di Impuesto y e companianan di utilidad tin e tipo di informacion personal asina di cada ciudadano. Pues con por ta cu e campañadonan/coordinadornan por tin e informacion priva aki? Di unda nan a saca e informacion aki? Y cua mandatario ta esun cu a abusa atrobe di su poder gubernamental atrobe, contando cu ningun ciudadano lo entrega un denuncia cu su informacion personal ta riba caya, sin cu e la duna autorisacion pa esaki?
Di tur forma, diripiente e ciudadano ta haya su mes confronta cu un grupo di hende cu sa kende e ta y cu e pregunta si e ta sostene nan partido. Si e ciudadano nenga, e ta bay wordo marca y den algun caso hasta menasa, intimida y insulta. Pues pa evita problema, hopi hende ta coopera pa e bandera y/of sticker wordo poni. E tactica di campaña aki, ta uno di intimidacion.
Cinco pa seis luna prome eleccion, tur partido politico tradicional tin nan ‘Men and Women at work’. Miyones atrobe ta wordo (mal)gasta na campaña, pero ta poco hende ta tribi pa puntra publicamente di unda e placa pa esaki ta bin y kico esaki lo costa pueblo despues di eleccion. Hasta tin algun hende cu ta pensa cu si un partido politico no tin miyones pa gasta na show y buya, e no ta conta. Un pensamento hopi straño y hasta uno hipocrita. Pasobra desde Status Aparte, tur eleccion mas placa tabata wordo gasta na campaña, mientras cu no tin calidad di gobernacion, e debe nacional a explota, e autonomia financiero a wordo entrega na Hulanda, tur sorto di permiso a wordo regala y/of bendi, corupcion y atraco a bira algo normal y hasta awendia tin gobernantenan bou investigacion pa delitonan serio.
Pues aki tur hende por mira cu e miyones cu ta wordo gasta na campaña, no a yuda Aruba den ningun sentido. E miyones a percura solamente pa pone un poco lipstick riba e politico tradicional, pa asina lag’e aparenta como algo nobo y fresco. Tur eleccion e mesun storia y promesanan bieu. Nada nobo.
Lamentablemente e mentalidad y e desaroyo politico aki, a conduci cu cada eleccion mas y mas hende ta pensa cu nada lo cambia, tur politico ta corupto y nan ta keda sin bay vota. Ultimo eleccion, alrededor di 13.000 hende a keda sin vota. Pues 4 asiento (casi 20% di e electorado) a perde confiansa den nos sistema democratico. Mientrastanto casi sigur e cifra aki lo a aumenta, manera tabatin mas scandal y bagamunderia den gobernacion. E desaroyo aki ta husto loke e partido tradicional kier. Si cada eleccion mas hende keda sin bay vota, pero cu nan sostenedonan si ta bay, automaticamente lo tin mas ‘restzetels’ pa reparti entre nan.
Ta bon pa menciona cu un parti grandi di e grupo di 13000 hende cu a stop di vota, ta hendenan cu bon formacion, kende sa exactamente kico lo sosode si nada lo cambia. Pero di un of otro manera, e grupo aki a scoge pa para un banda y mira con un parti di e pueblo ta prefera sigui vota pa cos, keriendo cu esaki ta democracia. Tur hende por mira con un pais den region, di cual Aruba tambe ta sinti su efectonan, por a wordo destrui pa politica populismo barata. Un pais cu tin tur sorto di recurso natural, a wordo cambia den un pais di caos. E ehempel aki, mester pone tur hende aki na Aruba lanta y habri wowo. Pa mas di 30 aña tur partido politico tradicional a haya varios chens pa goberna drechi y pa percura cu Aruba ta un pais prospero. Pero enbes di realisa esaki, Aruba a wordo destrui, dividi y entrega. Pues un yamada na e 13000 hende cu no a bay vota ultimo eleccion. Ta boso 4 asiento, lo bay determina si bagamunderia y degeneracion publico lo sigui of no. Ta boso 4 asiento, lo bay determina riba Aruba su futuro y ningun hende mas. Ta boso 4 asiento, lo bay determina si Aruba lo keda di nos of no. No laga ningun hende gaña, intimida, demotiva of trata tambe pa cumpra’bo cu cos. Corda riba bo yiu, bo famia y cu Aruba tambe ta di’bo, ora di bay vota. Corda pa vota pa algo realmente nobo y fresco, pasobra ‘oude wijn in nieuwe kruiken’, ta keda ‘oude wijn’. Ta boso 13000 cu no a bay vota, tin e yabi di Aruba su futuro den boso man y ningun hende mas!


text:
MIAMI, FLORIDA – E aktual rei di honron den Beisbòl Profeshonal Hapones, Wladimir Balentien a keda detené riba sospecho di violensia doméstiko. Segun informe di polis, Karla Balentien no tabata kier a habri porta di kas, ni kontesta su telefòn na momentu ku Wladimir a yega kas djadumingu 12 di yanüari. Konsekuentemente Balentien a drenta e kas via di bentana di komedor.
Den e kas Wladimir a gara su kasa di seis aña na su brasa na momentu ku e kier a kore subi trapi. Despues e pelotero a siguí su kasa den kamber i a lòk e porta. Un testigu a tuma nota di loke tabata pasando i a yama polis ku na su turno a detené e pelotero.
Dos kargo a keda presentá kontra di Balentien. E promé tabata un kargo di agreshon kontra su kasa. E di dos kargo ku a keda presentá kontra Wladimir ta di deprivashon di libertat di su kasa.
Wladimir tabata tin un temporada históriko den 2013 kaminda e la konektá 60 honron den e temporada di beisbòl profeshonal Hapones. Kibrando asina aki e rèkert di Sadaharu Oh ku na aña 1964 a konektá 55 honron. Tambe Coco a keda nombra komo e hungadó mas balioso di e temporada 2013 den Liga Sentral di Beisbòl Profeshonal Hapones.


text:
Entrada hudisial i tres detenshon
WILLEMSTAD, Curacao — Djaweps 16 di yüli 2015 alrededor di 1’or di mardugá Polis a tene un entrada hudisial na un kas den Tortolaweg, Buena Vista en konekshon ku ladronisia di algun para di balor ku deskonosínan mester a hòrta na un kas den Los Roquesweg na Buena Vista den oranan di mardugá di djaluna 13 di yüli pa djamars 14 yüli último.
Riba òrdu di fiskal di ministerio públiko i ku pèrmit di wes komisario a hasi un investigashon na e kas den Tortolaweg na unda polis a bin haña dos kouchi konteniendo 15 di e paranan prosedente di ladronisia for di e kas na Los Roquesweg.
A konfiská e kouchinan ku paranan i a detené na e sitio e dos ruman hòmbernan:
S.P.C., di 25 aña di edat;
C.J.C.C., di 18 aña di edat, tur dos nasé na Kòrsou.
Seguidamente polis a bai na un otro kas den Tortolaweg en buska di un di tres (3) sospechoso pero no a en kontrá ku e hòmber aki.
Despues di un ratu e sospechoso, R.D.P., nasé na Kòrsou, di 19 aña di edat, a presentá na warda di polis Rio Canario na unda e tambe a keda detené komo sospechoso di ladronisia di para.
A presentá tur tres (3) sospechoso dilanti di un fiskal ouksiliar ku a ordená nan enkarselamentu pa mas investigashon.
###
Detenshon di dos hòmber den Sto. Domingoweg
WILLEMSTAD, Curacao — Djaweps 16 di yüli 2015, alrededor di 4’or di mardugá Polis a detené na un kas den Sto. Domingoweg e hòmber, R.A.W., nasé na Kòrsou, di 19 aña di edat komo sospechoso di ladronisia.
Den e kas polis a haña un kantidat di kahanan di entre otro kòpinan di glas ku ta prosedente di ladronisia. A konfiská tur e artíkulonan aki.
Durante di e detenshon un ruman hòmber di e sospechoso, S.M.W., di 20 aña di edat, a bira agresivo, menasá algun fotógrafo di prensa ku tabata na e sitio i resistí kontra di polisnan.
A deten’é i a bai warda ku tur dos ruman na unda a presentá nan dilanti di un fiskal ouksiliar ku a ordená nan enkarselamentu pa mas investigashon.
###
Detenshon na Tera Kòrá.
WILLEMSTAD, Curacao — Djarason 15 di yüli 2015, alrededor di 21.00’or Polis a detené e hóben, R.L.Y., nasé na Kòrsou, di 14 aña di edat, komo sospechoso den e kaso di atrako/asesinato di e hòmber Frensio Pascual Sambre (90 aña) ku a tuma lugá dia 2 di aprel último den un kas na Rio Magdalena.
Riba e dia en kuestion polis a haña e víktima drumí riba kama den un kamber ku su man i pia mará, miéntras ku tabatin indikashon ku e víktima a keda choká pa su agresor(nan).
Detenshon di e sospechoso a tuma lugá na e vèlt di futbòl den Kaya Pieda Natural na Tera Kòrá.
A presentá e sospechoso dilanti di un fiskal ouksiliar ku a ordená su enkarselamentu pa mas investigashon.
###
Entrada hudisial ku detenshon.
WILLEMSTAD, Curacao — Kontinuando ku e investigashon relashoná ku un kaso di asesinato ku a tuma lugá 1 di yüni 2015 na Montaña Abou, polis a hasi un entrada hudisial den un kas na Montaña Abou.
Djarason 15 di yüli 2015, alrededor di 6’or di mainta, polis a detené e hòmber sospechoso L.F.M.d.l.H. nasé na Colombia di 34 aña di edat, relashoná ku e kaso di asesinato ariba menshoná.
Durante di investigashon den e kas polis a haña i konfiská artíkulonan ku ta di importansia pe investigashon.
A presentá e sospechoso dilanti un fiskal ouksiliar ku a ordená su enkarselamentu pa mas investigashon.
###
Kontròlnan general i preventivo.
WILLEMSTAD, Curacao — Djaluna 13 di yüli 2015, alrededor di 22.15’or, personal di Tim di mantenshon di òrdu Públiko, a realisá vários kontròl preventivo den diferente bario riba nos isla i na e.o. restorantnan.
Durante di e kontròlnan aki polis a kontrolá un total di 55 persona.
A konfiská:
- Paki di hash;
- Paki di mariwana;
- Un sigaria di mariwana i dos ènvelòp ku ta kontené kokaina;
Detenshon: un hòmber pa violashon di e Lei di Opio; Dos hende muhé i un hende hòmber di nashonalidat Hamaikino ku no tabatin e dokumentunan nesesario pa por pèrmanesé riba nos isla.
E kontròlnan aki ta kontinuá.
###
Entrada hudisial ku detenshon.
WILLEMSTAD, Curacao — Djaluna 13 di yüli 2015, alrededor di 12.10’or, polis a detené un hòmber sospechoso relashoná ku un kaso di atrako.
Kontinuando ku e investigashon relashoná ku un atrako ku a tuma lugá 6 di mart 2015 na Zona Franca Hato polis a hasi un entrada hudisial na un kas na Kaya Altostratos.
Durante di investigashon den e kas polis a haña i konfiská un arma di kandela i 23 bala skerpi. E hòmber sospechoso U.R.I. nasé na Kòrsou di 33 aña di edat a keda detené relashoná ku e atrako ariba menshoná.
A presentá e sospechoso dilanti un fiskal ouksiliar ku a ordená su enkarselamentu pa mas investigashon.
###


text:
Kralendijk- Konsehal Daisy Coffie su konseho di voto ta pa vota pa sra Attje Kuiken, kandidato number 4 riba lista di PvdA (Partij van de Arbeid) ku ta lista number 7.
E konseho aki, segun Coffie ta splika, ta basá riba e programa elektoral di PvdA pa islanan di Hulanda Caribense (Islanan BES), kaminda na promé, di dos i di tres lugá tin kombatimentu di pobresa, un mínimo sosial i atendé ku kosto di bida haltu. PvdA ke sòru pa ‘hasi kompra’ i ‘biba’ ta bira pagabel na nos islanan.
Mas aleu e programa elektoral di PvdA pa nos islanan ta indiká ku: ‘PvdA ta traha huntu ku e munisipionan i paisnan den parti karibense di Reino miéntras ku nos ta konsiente di nos konekshon ku otro, ku apresio pa e diferensianan. Partisipashon di e habitantenan ta importante. Laga nos kuminsá ku fortifikashon di e aporte demokrátiko di e islanan Boneiru, Sint Eustatius i Saba pa medio di duna nan representantenan derecho di hiba palabra den Tweede Kamer ora ta trata di leinan ku ta konserní e islanan.’
Klima i kuminda
Tambe PvdA ta para pa un estado di derecho ku ta funshoná bon riba e islanan: ‘Kambio di klima lo tin konsekuensianan grandi pa Hulanda Karibense i e paisnan outónomo. Nos ta invertí den adaptashon di klima, energia i turismo sostenibel na e islanan. Tambe Boneiru, Sint Eustatius i Saba mester haña un ròl mas grandi den diplomasia hulandes i den nos maneho komersial. PvdA ta para tambe pa un futuro hustu na Boneiru.
PvdA ta mira ku kada biaha ta bira mas difísil pa hendenan por kumpra kuminda òf paga nan hür di kas. Esaki tin ku kambia. Pa e motibu aki e mínimo sosial mester subi i gastunan di entre otro hasi kompra, biba, awa, koriente i internèt tin ku baha. Esaki tin ku kambia!’
Pobresa
For di nan plan elektoral ta resultá bon kla ku PvdA tin plannan konkreto pa Boneiru i ku nan ta boga na promé lugá pa atendé mas rápidamente posibel ku pobresa, na di dos lugá pa mas kas pagabel i koriente i internèt barata i na di tres lugá pa enseñansa adekuá i aksesibel. Sra Attje Kuiken banda di ta den un puesto elegibel riba lista di PvdA, e ta tambe un persona ku a bishita Boneiru na vários okashon. E tin e islanan na pechu i ta hasi pregunta i esfuerso den Tweede Kamer pa atendé asuntunan di nos islanan. Aktivamente e ta buska aliado den Tweede Kamer pa e logra su metanan relashoná ku bienestar di nos islanan BES. Pa e motibunan aki i pa un Boneiru mas hustu i mas respetá nos konseho di voto ta pa dia 17 di mart awor vota pa Attje Kuiken.
Urna
Mientrastantu nos hendenan mester a haña nan karchi di vota entregá na kas. E lokalidatnan pa vota ta Jong Bonaire na Playa, Kompleho Deportivo J. Nicolaas (Sporthal) na Kaya Amsterdam, Sociedad Antonio de Padua na Rincon i Kolegio Kristu Bon Wardador na Nikiboko.
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Den un carta fecha 8 di januari 2022 cu Minister President, den nomber di Crisisteam a dirigi na Simar, el a reacciona riba e carta di Simar di 7 di januari 2022.
Simar den su carta ta expresa preocupacion pero no ta duna ningun sugerencia concreto kico e lo kier mira adresa. Pa e motibo ey, Crisisteam lo tuma contact cu Simar pa scucha e proposicionnan concreto.
Mientras tanto, Crisisteam a informa Simar cu e data ricibi di veld di enseñansa ta indica cu apesar cu tin algun maestro y docente den cuarentena y isolacion na e momento aki, ta posibel y importante pa scolnan habri dialuna, pa asina no perhudica alumnonan. E cambionan den protocol a wordo manda pa scolnan.
Durante e dianan y simanan cu ta nos dilanti, directiva di Scolnan y CrisisTeam lo sigui monitorea e desaroyo di cerca pa evalua si ta necesario tuma mas medida.


text: Diahuebs merdia a drenta informe di un accidente cu hende herida banda di Harmony supermarket na Santa Helenastraat, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu un Suzuki Swift biniendo di pariba a pone señal pa bira bay nort na su man drechi y ora e chauffeur di e otro auto un Nissan Kicks cu tabata bini di nort pa bay bira bay pariba na man robez a mira e señal cu e Swift ta bay bira na man drechi ela tuma chance pa sali tog pero e swift a dicidi pa sigui straight y no bira anto nan a dal den otro. E impacto tabata fuerte te cu a bira e Nissan Kicks 180 grado. Debi na e impacto e dama chauffeur di e Kicks cual dama ta na estado tabata sinti poco dolor mientras e dama di edad ocupante den e Swift tambe tabata keha di dolor. Na yegada di e ambulans nan a atende ambos victima y a transporta nan pa hospital.


text:
Cu honda pena nos ta anuncia cu a bay sosega den paz di Señor, mi esposo, nos tata, ruman, omo, swa, sobrino, primo y amigo stima:
Sr. Pedro Ismael Angela
mihor conoci como: “ShonPe”
Naci dia 1 augustus 1945 y fayece dia 7 juni 2022
Na nomber di su
esposa: Fela Angela-Flanegin
Yiunan: Angelo Angela y esposa Lilliana
Andre Geerman y esposa Wendy
Nieta: Nicolle y esposo Eduardo
Mescos cu nieta: Xaynie Chirino
Mescos cu yiu: John Patrick y Stephan
Su rumannan: †Eda Croes Angela y famia
†Bubu Angela y famia
†Sira Angela
Edwin Angela y famia
Betty Harms Angela y famia
†Elia Thijsen Angela y famia
Corina Erasmus Angela y famia
Mescos cu ruman: henter famia Bislick di Zeerover
Su Tanta: sra. Vda. Maria Refunjol Angela
Su bon amigonan: sr. Rudsel Mathilda
- Harry van Enden
- Jan Bazour y famia na Curacao
Tur sobrino, sobrina, primo, prima, swa, cuñanan y demas famianan:
Angela, Lacle, Flanegin, Refunjol, Thijsen, Erasmus, Geerman, Werleman, Tromp, Biezen, Daems, Croes, van Berkel, Khemlani, Martinez, Nuboer, Fingal, Boekhoudt, van der Linden, Marin, Williams, Nicolaas, Chirino, Ruiz y Rasmijn.
Tur su ex coleganan di Telefoondienst/Setar, su amigonan di Zeerover y Mangel Halto, teamnan di softball y tennis. Amigonan cu ta landa mainta trempan na lama y tur su bon bisiñanan.
Acto di entierro y oportunidad pa condoleer wordo anuncia despues.
Si den nos tristesa nos por a lubida un of otro miembro di famia y/of conocir nos ta expresa nos mas sincero disculpa.
No sinti bo tristo, pasobra awor mi ta liber
Mi ta siguiendo e caminda cu Dios a scoge pami
Mi a coi Su man tene ora El a yamami
Mi a bira lomba y laga tur cos atras
Mi no por a keda un dia mas pa hari, stima, traha of gosa
Lamentablemente trabou cu no a caba, mester keda asina
Mi a haya e paz cu nos tur ta busca na final di dia
Si mi baymento a laga un bashi atras, mi kier pidibo pa yena e bashi aki cu recuerdonan di alegria, amistad, sonrisa, sunchi y un brasa
Mi bida tabata completo y mi a disfruta di dje, hopi amistad, hopi goso y amor di sernan keri
Kizas mi tempo ariba mundo tabata hopi cortico, no alarga e dolor sin tin mester
Lanta bo espirito y comparti e alegria aki cu mi
Dios tabata kier pa mi bay serca djE
Y awor mi ta liber!
Shonpe


text:
POKO POKO KÒRSOU SU SEKTOR TURÍSTIKO TA REKUPERANDO DI E EFEKTONAN DI COVID-19
MINISTERIO KONSERNÍ DESAROYO EKONÓMIKO
POKO POKO KÒRSOU SU SEKTOR TURÍSTIKO TA REKUPERANDO DI E EFEKTONAN DI COVID-19
PUBLIKÁ RIBA 10 MART 2022
Willemstad- Durante e último dos(2) añanan, desaroyonan turístiko mundialmente a konosé un gòlpi fuerte pa motibu di e pandemia di COVID-19. Restrikshonnan di biahe i medidanan di prekoushon na e diferente paisnan rònt mundu, a kousa ku personanan tabata bishitá otro destinashonnan di forma limitá. Aki na Kòrsou tambe nos a sinti e efektonan di esaki den tur e diferente áreanan di e sektor turístiko. Apesar di e retonan ku COVID-19 a trese kuné pa nos pais, partnernan den turismo aki na Kòrsou a sigui traha inkansablemente i awor ku mundu poko poko ta habri su portanan atrobe ya nos por a kuminsá nota desaroyonan positivo den nos sektor turístiko.
Djaweps 10 di mart, Minister di Desaroyo Ekonómiko, sr. Ruisandro Cijntje, huntu ku su ministerio i partnernan Ofisina di Turismo di Kòrsou (CTB), Curaçao Hospitality & Tourism Association (CHATA) i Curaçao Ports Authority (CPA) a duna un konferensha di prensa den kual kada organisashon por a duna informashon tokante e desaroyonan durante 2021, un bista bèk riba e efektonan durante 2020 i e proyekshonnan den e sektor turístiko na Kòrsou pa sobrá di aña 2022.
Durante e konferensha di prensa, CTB a trese dilanti ku na aña 2021 Kòrsou a risibí un total di 265 mil turista di estadia kual ta un oumento di 52% kompará ku aña 2020. Alabes, aña 2021 a yega na 57% di e kantidat registrá na 2019. Tambe, CTB a sòru pa sigui promové nos pais den eksterior. Esaki a resultá riba 450 publikashon promoshonal ku a keda kompartí rònt mundu i a alkansá mas ku 60 mion ‘reach’. Pa e promé dos (2) lunanan di 2022, Kòrsou ya a konta ku un total di 70.940 turista di estadia i e meta ku CTB tin stipulá pa e aña akí ta, pa nos yega 375 mil turista di estadia. Partisipashon na ‘trade shows’, organisashon di roadshows i eventonan edukashonal ta entre e strategianan di merkadeo ku CTB ta bai apliká durante 2022 pa por alkansá esaki. Mas aleu CTB a indiká ku e trabounan di konstrukshon di e último fase di e Quick Win Plan pa área di Zakito i di fase 3 di e área di rekreashon na Marie Pampun tambe ta avansando.
Pa loke ta trata e desaroyonan den sektor hotelero, CHATA a indiká durante e konferensha di prensa ku na aña 2021 Kòrsou a konosé un oumento di 44,4% kompará ku aña 2020 den okupashon di kambernan. Mas aleu, e tarifa promedio diario (ADR) tambe a konosé un oumento di 12,7% den 2021 kompará ku 2020. Asta kompará ku e sifranan di e ADR na 2019, e tarifanan di 2021 ta mustra un oumento di 2,8%. Pa loke ta trata e entradanan pa kamber disponibel (RevPAR), CHATA a nota un oumento signifikante den 2021.E entradanan a subi for di $55,22 na aña 2020 pa $88,12 na aña 2021, lokual ta un oumento di 59,9%. Ku apertura di 2 kadena di hotèl grandi na Kòrsou den 2021, esta Sandals Royal Curaçao i Courtyard by Marriott, e kantidat total di kambernan disponibel na Kòrsou lo ta dòbel mas tantu te na un kantidat di masoménos 6.000 kamber disponibel na final di 2022. Ku e tendensia fuerte for di meimei di aña 2021 en adelante, CHATA koutelosamente ta karga optimismo pa kresementu den e sektor turístiko pa Kòrsou.
Meskos ta konta pa turismo krusero. Despues ku turismo krusero a keda suspendé na luna di mart 2020, CPA a traha ku stakeholdernan lokal pa asina fasilitá ‘layup’ i ‘service calls’ durante e suspenshon i tambe pa establesé e protokòlnan di entrada pa hasi e reinisio di e itinerarionan posibel. Na luna di yüni 2021, Kòrsou a kuminsá risibí e promé barkunan krusero atrobe i pa final di 2021 nos a konta ku un total di 107 barku krusero ku a bishitá Kòrsou, lokual a representá un kresementu di 7% en komparashon ku aña 2020. Apesar di esaki, e kantidat di pasaheronan krusero ku nos a risibí na 2021 tabata ménos en komparashon ku sifranan di 2020. Esaki, debí entre otro na e echo ku e kapasidat di okupashon di barkunan krusero tabata limitá. Proyekshonnan global pa loke ta trata turismo krusero, ta mustra ku 2022 lo ta e aña di transishon i rekuperashon den e industria. Si e desaroyonan kontinuá komo tal, ta spera ku turismo krusero lo por rekuperá kompletamente pa final di 2023.
Desaroyonan rondó di COVID-19 a kousa un bahada drástiko den aktividatnan turístiko na Kòrsou durante aña 2020. Gradualmente, durante aña 2021, turistanan a kuminsá biaha pa Kòrsou atrobe. Na aña 2021, e invershon den turistanan di estadia huntu ku esnan krusero, a resultá den un impakto ekonómiko di 1.489 miar.Esaki, ta representá un subida di 37% di entrada, kompará ku aña 2020. Si nos kompará e 1.489 miar akí ku entradanan di aña 2019, esaki ta representá solamente 64% di e entrada ku nos tabatin e aña ei. Pues ainda nos no a yega na e nivel di aña 2019 promé ku e pandemia (esta 2.343 miar). Apesar di esaki, por spera ku Kòrsou lo por yega e nivel akí bèk den temporada di 2023-2024. Esei ta kuadra tambe ku pronóstiko di e organisashonnan internashonal manera IMF i WTO pa loke ta trata e desaroyonan mundial den turismo. Den 2022 Ministerio di Desaroyo Ekonómiko (MEO) lo sigui ehekutá diferente proyekto importante ku lo kontribuí positivamente na e sektor di turismo. Ta trata aki di e asina yama ‘Level Playing Field’ ku ta enserá kambio di lei kual lo tin komo efekto pa tur establesimentu ku ta hür kamber ku turista lo tin mesun deber pa registrá pa pèrmit i paga impuesto. Tambe, MEO lo hasi tur trámite pa haña fondo pa invertí den diferente proyekto manera Koredor fase 2 i nos Marshe Plasa rondó.
Klek aki pa dowload e presentashon ku a keda kompartí durante e konferensha di prensa di turismo: https://bit.ly/TourismPress2022


text:
Pregunta i kontesta
Aki bou tin algun pregunta hasí dor di muchanan, mayornan, dosentenan i empresarionan. Di bo no t’ei? Tuma kontakto ku nos.
Ken ta haña e Buki di pret?
Kada mucha ku ta bai un skol básiko ta haña Buki di pret. E no ta pa turista òf otro bishitante.
Mi por kumpra Buki di pret pa un amigu òf famia?
Nò, e buki ta solamente pa muchanan ku ta na skolnan básiko di Boneiru.
Kon mi por haña un Buki di pret?
Den e último siman di skol ta parti Buki di pret den kada klas na tur e ocho skolnan básiko. Si un mucha no ta presente, ta laga e buki atras serka e maestro. Si abo no tin bo buki ainda, puntra na skol.
Tur aktividat ta pa tur mucha?
Buki di pret ta pa tur alumno di skol básiko, di grupo 1 te ku grupo 8. Pa algun aktividat e provedor a pone un límite di edat. E límite ei Buki di prèt tambe ta mantené.
Dikon e yama Buki di pret?
Henter e buki ta bi-lingual: Papiamentu i Hulandés. Nos a skohe un kombinashon pa e título. “Buki di” ta Papiamentu i “pret” ta Hulandés.
Semper mi mayornan/ tutornan tambe mester bai?
Esaki ta varia pa aktividat. Tin bia ta nesesario pa tin un adulto komo guia. E ora ei ta menshoná esaki den e buki. Si bo ke sa sigur, tuma kontakto ku e provedor di e aktividat.
Dikon ta solamente pa muchanan di skol básiko?
E aña aki nos a skohe pa hasié solamente pa muchanan di skol básiko. Pa fakansie di Kerst 2018 nos trese un Buki di pret spesial na SGB, ma e alumnonan tabatin no interesa.
Mi a pèrdè mi Buki di pret. Mi por haña un nobo?
Lástima no a traha buki di reserva. P’esei ta bisa ora ku parti e buki pa skirbi bo nòmber un bes ariba i pa ward’é bon.
Dikon muchanan di SGB no ta haña buki?
E aña aki nos a skohe pa hasié solamente pa muchanan di skol básiko. Pa fakansie di Kerst 2018 nos trese un Buki di pret spesial na SGB, ma e alumnonan tabatin no interesa.
Den kua periodo Buki di pret ta bálido?
E ofertanan ta bálido durante fakansi grandi. Den 2021 esei ta di djabièrne atardi 09 di yüli te ku 22 di ougùstùs.
Den kada fakansi ta bini un buki asina ku ofertanan?
Ku plaser. Buki di pret ta bálido durante fakansi grandi 2019. Posiblemente nos por traha un buki asina tambe pa den otro fakansinan manera: Regata, Pasku òf karnaval.
Kuantu ehemplar di Buki di pret tin?
Tin 2300 mucha ku ta bai skol básiko na Boneiru. P’esei a traha 2300 buki i algun èkstra pasobra kada kompania ku ta partisipá ta haña un ehemplar.
Mi ta empresario i mi tambe ke un Buki di pret.
Hopi bon. Naturalmente bo ta bonbiní pa e otro edishon. Tuma kontakto libremente ku nos.
Mi por pone aviso den Buki di pret?
Den e edishon di 2019 no a pone aviso. Den konsulta nos por disidí ku ta deseá pa pone aviso den e siguiente edishonnan. Tuma kontakto libremente ku nos.
Mi tambe ke bira embahador di Buki di pret. Esei por?
Hopi bon ku bo tambe ta karga Buki di pret ku un kurason kaloroso. Tin dos sorto di embahador: ofisial i informal. Tur ku ta rekomendá Buki di prèt i ku ta deseá e mihó pa muchanan di Boneiru, nos ta mira komo embahador di e bon kaso.


text:
The content originally appeared on: Diario
ORANJESTAD (AAN): Siman pasa den oranan di mainta, un speedboat special tipo Metal Shark di Guardacosta di Caribe Hulandes, a intercepta un boto piscado Venezolano den awanan teritorial di Aruba.
E boto aki tabata algun miya pazuid di e bahia di San Nicolas. Nan a bin detecta cu e boto nabegando bao nomber ‘Mi Angel Gabriel I”, tin 4 persona masculino abordo, y nan tabata pisca cu e asina yama ‘palambra’ den awanan teritorial.
Mesora personal di Guardacosta a duna ordo pa saca e palambra for di awa. Ley no ta permiti pa pisca cu palambra den awanan teritoria.
Despues di mas investigacion y den deliberacion cu Ministerio Publico, a confisca e palambra cu e piscanan. Despues di esaki e Capitan y su tripulacion a wordo instrui pa regresa direccion zuid pa sali di awa di Aruba. Asina e por a bay bek rumbo Venezuela cu nan lancha.


text:
Azeta riba caminda a trece trafico na peliger na Noord
Diamars atardi polisnan a cera un parti di e caminda banda di misa di Santa Anna na Noord. E caminda cu ta bay direccion...
Persona cu a bay deposita placa atraca pa dos homber cu arma di candela
Diahuebs den careda di 10:20 di anochi un homber a keda atraca pa dos persona masculino papia spaño cu arma di candela cu a...
Homber haya den plas di sanger na cas na Mahuma
Diahuebs anochi autoridad ta keda informa cu tin un homber haya den un apartament den plas di sanger y no ta duna señal di...
Autobus a bay haci U turn y causa accidente fuerte dilanti hotel
Diamars atardi riba e caminda di L.G Smith Boulevard na altura di Marriott Hotel a keda registra un accidente basta fuerte cu a laga...
Pasahero deteni pa sospecho di traficacion di oro na aeropuerto
Ayeranochi 9 di februari, un pasahero di KLM a wordo saca for di avion net prome cu a lanta vuelo y el a wordo...
Jeep a subi caminda y dal contra un auto
Dialuna du-rante oranan di atardi riba caminda di Balashi na altura di WEB a sosode un accidente. Polis cu a presenta na e sitio...
Ta ser busca: Gabriela Zievinger kende ta perdi desde 10 di maart
Gabriela Zievinger tin 15 aña y ta naci 4 Januari 2002. E ta biba na Verano 33. E mucha muhe aki ta perdi desde...
Polis a detene 35 sospechoso di ladronicia
Segun comunicado di presna di Cuerpo Policial, den cuadro di promove transparencia y comparti mas tanto informacion cu comunidad, e departamento di recherchenan encarga...
Señora su man a pega den mashin na Ling and Sons
Diahuebs mainta un señora trahando na Ling and Sons cu tabata corta beleg, a descuida y su man a bay dilanti y pega den...
Sospechoso di varios atraco na negoshinan deteni diabierna atardi
Segun informacion di vocero di Cuerpo Policial di Aruba, Liliana Rasmijn, awe diabierna pa 4:45, e team di aresto a detene e sospechoso R.C.S.B....


text:
ORANJESTAD-28 december 2021
Anteriormente pa por a ricibi e 'boostershot' DVG tawata warda un periodo di 6 luna despues di a ricibi e di dos vacuna of despues di a test positivo pa e persona por busca e 'boostershot'.
Desde awe 28 di december 2021 cu aprobacion di European Medicines Agency (EMA) Aruba ta reduci e periodo entre vacuna 2 y booster na 3 luna y tambe pa es cu a test positivo despues di e di dos vacuna lo tin pa warda unicamente 3 luna pa ricibi e booster. E cambio aki ta uno efectivo y tambe sigur. Recapitulando e ora esaki ta significa cu tur persona di 50 aña of mas cu a ricibi nan di dos vacuna 3 luna pasa of es cu a test positivo 3 luna pasa of mas por acudi na Centro Libertador Betico Croes riba dia 28, 29 of 30 di december for di 8or di mainta te cu 3or di atardi pa busca nan 'boostershot'.
- Centro Libertador Betico Croes 28, 29 of 30 di december - 8'or di mainta te cu 3'or di atardi


text:
Dr. Guaicaipuro Jimenez ta hopi contento cu e resultado di e team di Brazil Taekwondo Stichting cu a representa Aruba na Korea cu bon resultado.
ARTBO ta responsabel pa participacion di tur atleta cu representa Aruba internacionalmente y semper ta para tras di tur atleta ora cu nan representa Aruba den exterior. Brazil Taekwondo Stichting a biaha pa Korea pa mira dos dia di e campeonato mundial y despues nan a train algun dia pa participa na Chuncheon International Korea Taekwondo Open y a logra 4 medaya, dos oro, un plata y un brons y a haci cu Aruba cu ta un isla asina chikito ta destaca un biaha mas te na Korea. Na aña 2015 e team a logra gana ocho medaya na dos campeonato na Korea, pero e tempo ey nan a biaha cu ocho atleta. E biaha aki door di situacion di mayornan di dos atleta nan no por a biaha. Henk meijer ta guia e team na Korea y mester traha cu e 4 atletanan aki na Korea.
Dr. Guaicaipuro Jimenez ta gradici Henk Meijer cu tin hopi aña ta brinda su apoyo na Aruba y e ta bin tur aña pa duna training y bon guia na e atletanan. E team lo keda Korea pa dos siman mas, pasobra e team ta train na un High School na Korea hunto cu e team di Korea y dos atleta for di Russia.
Dr. Guaicaipuro Jimenez a bisa cu e training na Korea ta bon pa Zahyon Klabér cu a gana su wild card pa e Pan Americano aña pasa na Oregon, Portland na e Presidents Cup y a pone Aruba ariba e lista di clasificadonan pa e Pan Americano cu ta bay tuma lugar na luna di Augustus na Costa Rica.


text:
KURSO DI BEIBEL
Bo Por Disfrutá di Bida pa Semper!
Durante e kurso di Beibel akí, lo bo haña kontesta pa pregunta manera:
Kon mi por tin un bida felis?
Maldat i sufrimentu lo kaba un dia?
Lo mi bolbe mira mi sernan kerí ku a muri?
Di bèrdat Dios ta interesá den mi bienestar?
Kon mi mester hasi orashon pa Dios skucha mi?
E Kurso Ta Grátis
Henter e kurso ta grátis. E publikashon Bo Por Disfrutá di Bida pa Semper! tambe ta grátis. I si bo mester di un Beibel, nos lo por pèrkurá pa bo haña un Beibel tambe.
Ora i Lugá Kumbiniente
Bo por reuní ku e persona ku lo duna bo e kurso sea personalmente òf virtualmente—na kualke ora òf lugá kumbiniente.
Ningun Obligashon
Bo por stòp ku e kurso na kualke momento ku bo ta deseá—sin ningun obligashon.
Kon un kurso di Beibel ta bai?
Na un manera interaktivo, un maestro lo yuda bo siña konosé Beibel mihó. Lo usa e publikashon Bo Por Disfrutá di Bida pa Semper! E publikashon ei ta kontené vários tópiko ku ta splika loke Beibel ta siña i kon Beibel por yuda bo. Pa haña sa mas, bo por wak e siguiente vidio òf bo por lesa kontesta pa algun pregunta ku hende sa hasi tokante e kurso di Beibel akí.
Bo ke wak e material ku lo usa pa e kurso?
Tira un bista riba e lèsnan di introdukshon di e kurso.
Bo ta kla pa wak kon e kurso ta bai?
Klek riba e boton pa programá e promé seshon di bo kurso di Beibel personal.


text:
Por ta ku nos gobièrnu no ta na soño e biaha aki. Kisas nan a manda pidi 75.000 mil di e ‘$100 laptop’ pa por regalá kada mucha Antiano unu. Õf sikiera 25.000 pa por regalá kada mucha ku mayornan ménos pudiente unu, òf sikiera bende nan unu pa un preis rebahá. Por ta ku gobièrnu tabata alerta e biaha aki, ounke nos no a tende. Ban spera. Si no ta asina, ainda tin tempu pa bestèl nan. Na òktober nan lo sali riba merkado.
No tin sèn?
Wèl, esei ta un èksküs fásil. Tin sèn pa duna nos mandatarionan un salario ku penshun eksagerá! Pues no bin ku kuenta ku no tin sèn. Pa un proyekto edukashonal asina, semper tin sèn. No tin niun duda ku bankonan lokal lo ta dispuesto den un kaso asina pa aportá sèn boluntariamente. Por organisá un Teleton òf algu similar tambe pa duna pueblo mes un chèns pa aportá algu. Sèn no por ta un opstákulo pa un dul asina.
Edukashon mester ta nos prioridat
E $100 laptop ta un proyekto edukashonal. E lo duna muchanan un chèns pa siña traha ku computer for di un edat hóben. Mashá importante pa nan futuru. No ta konosí ainda kua ta e paisnan ku a bestèl. Por ta, pues, ku Antia ta entre nan. Nos ta spera ku nos Ministro i Diputadonan di Edukashon ta tuma bon nota di e artíkulo aki.
Sera boka di e krítikonan
No tabata fásil pa Nicholas Negroponte (fundadó di e proyekto) logra su meta. El a traha 5 aña riba dje. Tabatin krítikonan potente, manera Craig Barret, direktor di Intel, kende a yama e laptop un “$100 gadget”. Bill Gates a kuestioná diseño di e laptop, espesífi kamente pasobra e no tin un ‘hard drive’, anto e ta haña ku su pantaya ta muchu chikitu. Otronan a argumentá ku paisnan den desaroyo tin otro prioridat, manera awa i lus i kuido médiko. Sr. Negroponte semper a kontestá ku ta
trata aki di un proyekto edukashonal, no un proyekto pa produsí e mihó laptop na mundu.
Kofi Annan, ex-Sekretario General di Nashonnan Uní tabata di akuerdo. Na aña 2005, el a deskribí e laptop komo un ‘ekspreshon di solidaridat mundial’ ku lo habri kaminda pa oportunidatnan edukashonal nobo. I poko poko e krítikonan a kambia di idea. Por ehèmpel, Intel mes a disidí di djòin.
Diseño funshonal
Diseño di e ‘XO’ (= $100 laptop) ta mashá inovativo. Téknikonan a aploudi’é. E XO ta usa ‘open source software’ (pues grátis) i ta usa un sistema operashonal simpel ku ta kuadra bon ku su memoria di1GB. Ademas, e XO ta mashá duru. E no ta kibra fásil. Anto bo por kumpra un solar panel chikitu òf generadó manual aserka pa por usele sin bateria òf koriente


text:
Angelo Elisabeth a gradua den Mode design i el a diseñá su propio tas i marka Marcus Elizabeth. Na yüni di e aña aki el a gradua Bachelor Cum Laude den Mode Design en Styling. Angelo tin 13 aña na Hulanda.
Na Kòrsou el a kaba Radulphus College i a traha un aña i mei na Kòrsou i despues a bai Hulanda pa sigui studia. Na Hulanda el a studia komunikashon promé, pero e tabatin e sentimentu pa e hasi algu ku moda i kier a kombin’é ku komunikashon. El a biba na Rotterdam, despues move pa Amsterdam. Einan el a haña e konekshon ku moda. E tabata e promé hende hòmber ku a kuminsá ku un ‘vlog’. Ounke segun Angelo for di chikí e tin e konekshon ku moda. El a nase religioso i tur djadumingu tabata bai misa. Eseinan tabata un oportunidat pe eksperensiá kon pa bisti. Paña pe for di chikí tabata masha importante pe. Ku su ‘vlog’ el a haña hopi oportunidat. El a sera konosí ku modanan grandi manera Givenchy i hopi mas. El a sera konosí ku hopi hende den moda. Angelo a bai traha komo PR pero solamente pa 6 luna i einan el a skohe pa tòg bai den direkshon pa e por tin su propio marka. El a hasi investigashon i a disidí ku tòg e tin di bai skol bek pa siña. E ke ekspresá su kreatividat, e ke konta un historia ku su artíkulonan i asina Angelo a drenta Artemis na Amsterdam un akademia di style. El a terminá su promé aña pero mester a bai London kaminda el a biba 2 aña. Einan el a sera konosí ku trahamentu di tas. Angelo tabatin un bon maestro ku ta traha tas pa e nòmbernan di mas konosí na London. I p’esei por mira esei na loke Angelo mes a produsí, ku e kalidat ta resaltá.
Despues di London pa 2 aña el a bai bèk Hulanda i terminá su skol. Na yüni e aña aki el a terminá su estudio ku tur 10 riba su diploma.
Asesorionan bunita
Segun el a konta, dia e tabata biba na Amsterdam i tabata traha na De Bijenkorf. E tabata traha pa Replay i a konosé Fabienne Abbing einan. Esei tabata su mihó amiga. Angelo a sintié yamá semper pa asesorionan; semper e tabata karga asesorionan masha bunita kuné. E no por a bisti pañanan karu pasobra e ta studiante pero e tabata spar pa kumpra un bon brel, tas, sapatu di marka. Fabienne tabatin konosementu den traha tas. Nan dos a klek masha bon ku otro. Nan dos huntu a traha i a krea un tas ku Angelo a yama Maxima, esaki na honor di su amiga Fabienne. Su amiga Fabienne na 2019 a fayesé di kanser, loke tabata un sla duru pa Angelo.
Tas di kueru i di kalidat
Despues di su promé tas, el a sigui mehor’é mas i mas. Esaki el a hasi ku e eksperensia ku el a haña na London den trahamentu di tas. Kada tas di dje tin un nòmber i koló. El a lansa e tasnan komo parti di su estudio. Angelo a bisa ku e mes por traha e tasnan pero e ta lag’é na hendenan ku tin mas eksperensia. E tasnan ta keda trahá na Spaña pa un atalier ku tabata traha Louis Vuitton. E kalidat di e tasnan ta hopi haltu. Ta trata di kasnan di kueru. Despues ku e atalier aki a wak su tasnan, nan a duna Angelo e oportunidat di traha un kantidat abou di tas pa kuminsá. Angelo a kuminsá traha 80 tas i nan ta den diferente koló. E tasnan ta na benta riba su wèpsait. Intenshon ta pa nan por drenta tiendanan. E tasnan ta karga e nòmber di Marcus Elizabeth. E Elisabeth ta pa su fam, i Marcus ta su nòmber mei mei. E diseñonan ta Maxima, Tube.
E “The Tube” ta ilustrá su eksperensia den di metro na London. Tin un kultura di hóben einan i nan semper ta usa e tipo di tasnan chikí i rondó. Einan el a keda inspirá pa usa e forma aki, ku ta algu otro di loke hende a kustumbrá kuné. E otro ta Maxima. Pa tur dos tipo di tas e tin 4 koló, e pretu, maron, bèrdè i oraño. Esun oraño ta hopi popular. E Tube tin tambe 4 koló, bèrdè, pretu, blanku (sold out) i un tipo di oraño maron.
Nada ta fásil den bida
Nada tabata fásil pero si bo ke logra algu bo tin di bai i lucha pe, Angelo a bisa. E sa ku el dura poko largu ku e proyekto di su tasnan i awor e ta kla pa laga mundu sera konosí ku nan. For di 2015 el a investigá, el a kana buska, el a haña hopi “nò” pero el a perseverá. I finalmente el a logra na un Atalier kaminda e tin masha bon kontakto, nan ta komprondé kiko e ke i kiko e ke hasi. E ta un persona masha eksigente i a buska un bon kueru ku no ta machiká.
Momentunan difísil na Kòrsou
Despues di a bai Hulanda 13 aña pasá nunka mas el a bin ku no ta awor ku e ta aki ku fakansi. Angelo a konta nos ku aki na Kòrsou el a biba te ku su 21 aña i aki e no tabatin un hubentut masha bon. El a keda tentá masha hopi. Na kas tambe no tabata semper masha dushi i nan no tabata komprondé masha bon. Awor ku e ta mas grandi e ta wak e kosnan otro. El a kuminsá e trayekto pa traha na su mes i un di e pasonan tabata ku e mester a bin Kòrsou pa tòg traha momentunan dushi na e lugánan kaminda e no tabatin su mihó momentunan. E kier a buska hendenan pa wak kon ta bayendo ku nan i pa e tin bunita eksperensia. I esei el a bin hasi awor na Kòrsou. Tur esaki e ta ripará ku a yud’é. Angelo a keda kriá pa su wela i ta danki na dje ku el a haña e chèns di studia i desaroyá su mes den e persona kreativo ku e ta awe.
Benta pasado tras di lomba
Angelo ta bin di un famia di tres ruman hòmber. Na Kòrsou e tin famia ainda i e ta stima nan hopi. E ta tuma su tempu pa e por bai serka tur. E no ta tuma niun na malu i e no ta tuma niun hende mes na malu pa loke a pasa den pasado. Niun hende tin un buki pa splika kiko si por i kiko no por i kon e mester sosodé. Angelo simplemente ke sigui padilanti.
Kolekshon 1863
No solamente e tasnan, pero tambe e ta den kreashon di paña ku e a trahando ariba. E tin asta un diseño di tela ku el a registrá riba su nòmber. E tin un buki ku ta duna splikashon di tempu di sklabitut i ta data di 1863. Esei tabata e título di su graduashon e aña aki. Pa e kolekshon aki e la kombiná su herensia di kolo skur i e tendensia di aktivismo di pretunan. El a skohe 1863 pasobra e aña ei sklabitut a bira ilegal na Sürnam i Antia. Den e kolekshon aki e ta konta e historia di Virginia Dementricia kende tabata rebelde i sa kue paña di su doñonan pa e bisti den sekreto. E kolekshon ta un blusa habrí den lomba i a usa e tela ku ta traha e nòmber di Marcus Elizabeth tambe. E tipo di paña aki ta bin di inspirashon di su wela Selma. E kolekshon aki ta un di esnan di mas importante ku Angelo a krea te awe. Ku e kolekshon aki el a gradua ku honor na Akademia Artemis na Amsterdam.
E diseño di e blusa i su kosedó ta Angelisa Elizabeth i Nicolai Egter van Wissekerke.
Modelo ta Chanelva Maclean
Fotograf ta Ingrid Polderman
Makeup i kabei ta di Naima Bremer
Asistente tabata Flavia Cibelle i Esmee Julia van der Molen
I e lugá ku a saka e foto tabata Museo van Loon


text:
Diamars anochi a tuma luga e celebracion di conmemoracion di 100 aña di e Aereolinea Colombiano Avianca cu ta e aerolinea di mas biew di Sur America y e di dos mas biew di mundo despues di KLM. Desde December 5 di 1919, e aereolinea a cuminsa opera. Y awe, Avianca ta e compania di aereolina di mas grandi na Colombia y e di dos mas grandi den Latino America cu un lista di destinacionnan extenso.
Prome Minister Evelyn Wever-Croes durante e encuentro ameno aki na e VIP Garden di Aeropuerto Reina Beatrix, a felicita e aerolinea gradiciendo nan pa hunga un rol importante den e industria turistico na Aruba desaroyando e mercado Latino Americano. Awendia cu e situacion dificil na Venezuela, Bogota a bira nos hub pa Latino America. Cu e crecemento di comunidad Colombiano na Aruba y e acuerdo di diferente programa di Salud Publico di AZV na Colombia, a estrecha mas e lasonan entre e dos paisnan.
Prome Minister Evelyn Wever-Croes: “100 aña di existencia y e legado di Avianca, ta testimonio di e fortalesa di e aereolinea. Sin duda nos mester para keto un rato y puntra nos mes tur loke a wordo logra den e ultimo 100 añanan. Esaki ta un momento berdadero pa celebra y como un di e aereolineanan mas biew di mundo, nos ta comparti hunto cu Avianca e logro grandi aki. Aruba, como un participante principal den e industria turistico den nos region, ta aprecia hopi e asociacion solido cu Avianca y su nivel halto di flota.
Na e accionistanan, Star Alliance Group, staff y trahadonan di Avianca rond mundo y specialmente esnan di Aruba, pabien cu e 100 añanan di Avianca. Nos ta orguyoso di ta socio den e celebracion aki y ta expresa nos gratitud na Avianca pa su sosten na Aruba y pa conecta Aruba cu Latino America y mundo. E celebracion excepcional aki ta fortalece mas ainda e lasonan entre Colombia y Aruba no solamente cu e sosten den nos turismo pero tambe den e lasonan economico, social y familiar di ambos comunidad”.
Diferente otro orador a hiba palabra e anochi aki entre otro Ronella Tjin Asjoe-Croes di ATA, Joost Meijs CEO Aruba Airport Authority NV y Pamela Flores, Regional Sales Coordinator Centro America y Caribe pa Avianca. Tawata tin un bunita show di e cultura Colombiano y a corta bolo pa celebra 100 aña. Na final e grupo Vallenato Plus a clausura e evento cu ritmo y musica Colombiano. Tur invitado y prensa presente a gosa di e celebracion di 100 aña Avianca.


text: Diahuebs mainta a drenta informe di un accidente dilanti di Mc Donalds na Seroe Blanco, mesora a dirigi un patruya na e sitio. Na yegada di e patruya a bin compronde cu aki ta trata di un homber di edad cual un rato prome ya caba tabata envolvi den un accidente net e otro banda di caminda riba De La Sallestraat unda cu e lo no a regula su velocidad ni mantene distancia y a dal tras di un auto su dilanti. Pa e accidente aki ela hala su auto na banda pa polis atende cu e accidente ora a caba di atende e accidente e chauffeur a bay reverse y a bolbe dal e mesun auto cu ela dal un rato pasa. Ora a bay averigua a bin resulta cu e mesun chauffeur aki a ocasiona un accidente e dia prome y tambe un otro accidente e dia prome cu esey.


text:
Un rato pasa DAR1 ( Recherche Oranjestad) en conexion cu un investigacion andando a detene pa intento di asesinato e sospechoso di inicialnan J.J A. S. naci na Aruba di 19 aña.
Mester bisa cu e sospechoso deteni ta wordo considera sumamente peligroso ( Vuurwapengevaarlijk) y ta pesey a hasi uzo di e team di aresto.
Pa Cuerpo Policial por resolve mas caso cooperacion y informacion di pueblo di Aruba ta hopi importante pesey nos ta pidi si bo tin cualkier informacion yama nos tiplijn di Polis cu ta: 11141. Nos ta garantisa cu bo ta keda anonimo


text:
Prome Minister Evelyn Wever – Croes: Gobierno ta cla y no mester di uitstel: PROME MINISTER A INFORMA PARLAMENTO RIBA E STOPMENTO DI RECORTE DI 5% DI SALARIO Y DI E 12.6% NA 2023
“Hunto nos ta logra bienestar y progreso di nos comunidad”
Gobierno di Aruba, siman pasa a anuncia cu Aruba a yega na un areglo cu Hulanda pa paga bek e recorte di salario. Hulanda a pone algun condicion riba mesa. Prome Minister Evelyn Wever-Croes a indica cu Aruba mester cumpli cu e condicionnan ey y entrante juli di 2022 por paga e 5% na empleado publico y semi-publico y otro aña por elimina ful e 12.6%. “Esaki mi a anuncia caba y nos a papia di dje cu Secretario di Estado Alexandra van Huffelen y e tratamento lo a bay Rijksministerraad di awe mirando cu diabierna ta un dia liber na Hulanda”, Prome Minister a duna di conoce.
Minister Plenipotenciario na Hulanda señor Guilfred Besaril a informa Rijksministerraad cu Aruba ta acepta e condicionnan. Ya caba desde siman pasa Prome Minister a cuminsa traha riba esaki na unda a bin un poco mas detaye acerca. “No ta tur ta mes facil pa cumpli cu nan pero nos compromiso ta pa cumpli cu tur e condicionnan pa percura cu na juli tur trahado publico ta haya su 5% bek. Esaki Minister Plenipotenciario a informa nan tambe y ami a papia cu Secretario di Estado ayera extensamente riba esakinan y nos a yega na un acuerdo adicional na kico Aruba tin cu atene su mes y ki tempo”, Prome Minister a enfatisa.
Dialuna 23 di mei, Prome Minister a bay Parlamento tambe pa splica e situacion mirando cu dos di e condicionnan ta den nan area. No ta tur Parlamentario a aprecia esaki. “E parlamentarionan di MAS y e parlamentarionan femenino di AVP a haya cu ta un falta di respet cu mi a bay Parlamento cu esaki. Sra. Mervin Wyatt-Ras a puntra mi kico mi a bay haci eyden y si ta wega mi ta hunga pero ami a bay pa transparencia pasobra ta hopi importante mirando cu cada ciudadano di nos pais ta representa den Parlamento y e recorte di salario a causa hopi daño na nan”, Prome Minister a duna di conoce.
Parlamento a manda un carta pa Prome Minister na unda cu nan a informa cu nan lo duna tur di nan parti pa por cumpli cu e condicionnan pa asina Gobierno por duna empleadonan publico y semi-publico na juli e 5% bek y otro aña ful e 12.6%. Prome Minister a remarca tambe cu Gobierno ta purbando si por elimina e 12.6% completo pero den e presupuesto a tene cuenta cu 5%.
Minister Plenipotenciario na Hulanda a indica cu Gobierno no mester di uitstel y Aruba ta cla pa continua y cumpli cu nan. Corsou y St Maarten a pidi pa uitstel y pa pospone e decision aki pa asina nan minister tambe por papia cu Secretario di Estado van Huffelen. Sra. Van Huffelen diaranson ta na Corosu y diahuebs ta na Sint Maarten y e Premiernan no a haya chens pa papia cu ne prome cu e Conseho di Minister na Hulanda diaranson. Pa cua motibo tambe nan a pidi pa pospone.
“Aruba si a indica cu ta cla pe. Ademas ta condicionnan cu nos tin cu Hulanda pa nos por yega na stop e recorte mas lihe cu ta posibel. Nos a cuminsa cu tur e trabounan caba y nos lo percura di cla na tempo pa asina por duna tur hende nan placa bek. Hunto nos ta logra bienestar y progreso di nos comunidad”, Prome Minister Evelyn Wever-Croes a duna di conoce.


text:
Amsterdam- Biahero yeganda Hulanda for di Merka, desde djasabra dia 4 di sèptèmber mester bai den karentena na kas durante 10 dia.
Tambe e biaheronan for di Merka mester hasi tèst di PCR promé ku nan biaha pa Hulanda entrante djaluna awor. E medida ta bini despues ku Komunidat Europeo a kita Merka for di un lista di paisnan ‘seif’.
E medida ta otro bòftá pa KLM, ya ku e medida lo impaktá e trafiko entre Merka i Hulanda di un forma drástiko. Esaki a pone KLM suspendé di forma temporal su buelonan pa Miami, Orlando i Las Vegas.
E medidanan nobo no ta konta pa hende ku ta pasa solamente di tránsito na Schiphol.
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Tin plan pa lanta un fábrika di panelnan solar na Boneriu kaba. ARCO ta aploudí e inisiativa aki ku entusiasmo! Pero nos ta kere ku por amplia riba e idea aki. Di kon nos no ta hasi di Boneiru e sentro ekológiko-komersial di Karibe mes?
Tres rekurso natural
Boneiru i henter region Karibense tin tres rekurso natural mashá presioso ku kasi nos no ta usa: SOLO, BIENTU I AWA DI LAMAN. Awor ya kaba WEB a kuminsá mira esaki i ta trahando duru pa lanta un ‘Windpark’ formal na Nort pa generá energia di bientu.
Pero nos tin solo i awa di laman tambe. Ta kiko ta stòp nos di lanta un fábrika di outo solar na Boneiru? Si e fábrika di panelnan solar ta bai dor, nos tin e piesa mas importante pa outonan solar kaba aki na Boneiru mes!
Nos tin un problema grandi, naturalmente. Tur kos ku nos kier fabriká òf asamblá aki na Boneiru, nos tin ku importá e materia prima p’é. I esei ta pone ku tur gastu involví ku transporte mester ser inkalkulá den e preis di bo produkto.
Di otro banda nos tin e bentaha - si nos ta traha e fábrika di outo solar den un Parke Industrial pegá ku nos containerhaf nobo (banda di BOPEC) - ku preis di eksportashon por keda mas abou. E container- haf no t’ei ainda, pero e ta proyektá kaba i ta warda su momento korekto pa materialisá. Nos ta kere k’e ta na kaminda kaba i lo yega Boneiru dentro di 5 aña.
Universidat di Twente, Delft òf Wageningen
Pa nos por hasi kosnan asina, nos tin mester di konosementu di e teknologianan ‘bèrdè’ mas avansá ku ta available. Nos por trata di interesá un di e universidatnan akiriba menshoná (of un konsorsio di tur tres) pa nan habri un sentro pa estudionan ekológiko aki na Boneiru. E sentro aki lo konsentrá riba teknologia bèrdè i protekshon di medio-ambiente so, pa motibu ku no tin sentido pa nos lanta un Universidat kompleto na Boneiru, mirando ku tin diferente institutonan universitario den nos regio kaba. Pero un sentro speshal pa estudionan ‘bèrdè’ sí por ta faktibel pa Boneiru. No tin dje tantu di nan ainda, sigur nò den Karibe (nos no ta bisa ku no tin niun!).
Pero, segun nos, e sentro aki mester ta komersial tambe. ARCO ta pro ekologia, pero hopi biaha nos ekólogonan lokal (i internashonal tambe) tin tendensia di no pensa ètòl riba faktibilidat ekonómiko. Asta paisnan avansá no por afford di neglishá nan ekonomia. Nos aki na Boneiru sigur no por. Nos tin ku buska formanan pa kombiná ekologia ku ekonomia. Por ehèmpel, desaroyo di e outonan solar produsí pa Venturi (mira: www.venturi.fr) a kosta hopi sèn. Ta p’esei e promé 200 ‘Eclectic’ ta kosta Euro 24.000,- kada un. Solamente hende riku por afford unu.
Si ARCO tabatin e rekursonan finansiero, nos lo a kumpra un sigur i kore den dje diariamente. Pero nos no tin. Pues nos mester sigui kore den un outo normal i sigui kontaminá medio-ambiente. Kisas STINAPA por kumpra un Venturi Eclectic supsidiá pa gobièrnu?
Loke nos ta bisando ta ku ta mashá importante pa konservá nos naturalesa. I ta p’esei uso di energia solar (entre otro) mester wòrdu promové. Pero nos tin ku sòru pa e teknologianan bèrdè bira affordable pa tur hende, sino nos lo no por logra kambionan na eskala grandi. Mester balansá ekonomia ku ekologia.


text: Diahuebs atardi a drenta informe di un atraco na Balashi. Mesora a manda varios patruya y e helicopter di polis na e sitio. Na yegada di patruya a bin compronde cu ta trata di un intento di atraco na un cas. E atracadornan no a bai cu nada ya cu a pidi placa pero esaki no tabata tini. Ta trata aki di personanan cara tapa cu arma di candela y na lo mester a bandoa e sitio den un auto. E yiu a cana yega cas di e tata y a encontre mara y a bati alarma. Ambulans como tambe slachtofferhulp a presenta na e sitio pa a atende cu e homber cu a wordo mara durante un intento di atraco arma.


text:
Klientenan di SDKK a hasi trabou di limpiesa na parokia di St. Willibrordus
Klientenan di SDKK a hasi trabou di limpiesa na parokia di St. Willibrordus
Geplaatst op 24 August 2021 dor di Ministerio Hustisia
WILLEMSTAD – Resientemente algun kliente di prizòn huntu ku personal di SDKK a hasi trabounan di limpiesa na parokia di St. Willibrordus. Nan mester a chapi i kap vários palu grandi rondó di e misa. Danki na e koperashon di sr. Kook i sr. Troeman di Selikor N.V. ku a koperá ku baki grandi di sushi, por a benta tur sushi mesora afó i tambe na Komedor Krioyo aya na Lanthùis Dokterstuin. Durante e okashon akí reverendo pastor Israel Gonzales a gradisí e klientenan pa e bunita trabou desplegá.


text:
Dos luna den ‘trahando for di cas’, Twitter a dicidi di haci esaki un estado permanente pa algun di su empleadonan. Tur empleadonan trahando for di cas ta haya un ‘zakgeld’ di 1000$ pa cumpra y prepara tur e equiponan necesario pa traha for di cas.
Diamars CEO di Twitter, Jack Dorsey, a email algun di su empleadonan bisando cu nan lo wordo permiti pa continua traha for di cas permanentemente. E empleadonan lo continua traha for di nan hogar hasta ora cu e medidanan di e coronavirus lockdown wordo lanta.
Trabounan cu ta rekeri presencia fisico, manera mantenemento di server, si lo rekeri empleadonan pa yega pia di trabou. Un vocero pa e plataforma di Twitter, a informa cu e compania tawata cauteloso den con lo introduci un modelo di ‘traha for di cas’ pa e empleadonan.
Hefe di e recurso humano di Twitter,
Jennifer Christie, a bisa cu e structura di e manera di haci trabou lo hamas bay ta mescos. Dorsey a anuncia cu di prome cu e virus caba e compania tawata tin e intencion di traha na un manera mas ‘distribui’.
E pandemia di e coronavirus a solamente pushanan pa cuminsa mas trempan cu nan plan pa permiti empleadonan di traha for di cas. Twitter lo no ta bay habri nan oficinanan bek prome cu September. Tur planes y biahe pa resto di e aña a wordo cancela.


text: Diasabra madruga durante cu ambulans tabata transportando un paciente di Respaldo for di Sanicolas den e ambulans pa hospital, diripiente na altura di Wilhelmina Park e paciente femenino aki a bira manera “Hulk” y a cuminza destrui cosnan den e ambulans. E chauffeur di ambulans mesora a para e ambulans riba caminda mes y a solicita presencia di polis cu maximo urgencia. Na yegada di e prome patruya a pidi refuerzo na yegada di mas patruya a logra domina e paciente. Cu ayudo di e vehiculo pa transporta detenidonan a logra hiba e paciente hospital pa tratamento. Roadservice a ser yama pa bin traha e rapport pa seguro.


text:
Managing the Education Gap | Yolanda Richardson
Manage episode 293271423 series 2801599
Den e episodio aki nos a combersa cu sra. Yolanda Richardson keda ta duna les na Universidad di Aruba den e facultad di Arte y Sciencia.
Den e episodio aki nos a tene un combersacion over enseñansa y con nos mester maneha e "gap" entre educacion y e mundo laboral. Na banda di esaki Yolanda a conta nos e importancia di educacion y idea nan con nos por haci e mas duidelijk den nos comunidad con educacion, y desaroyo por yuda bo trece e maximo dibo mes padilanti.
Yolanda a conta nos e gap entre educacion y e mundo laboral tei pasobra hopi biaha den Enseñansa nos ta pone hopi enfoke riba e administracion di enseñansa, finansas di esaki, ariba e modelo cu ta mescos pa tur, y e material hopi baiah ta wordo tuma di afo y esaki ta no ta duna espacio pa nos studiante haya nan mes den esaki, e no ta bira "meaningful" pa nos.
E "handicap" aki despues ta wordo treci back den e mundo laboral unda nos ta bai haci trabou cu nos ta pensa ta di "status" y ta traha sin proposito. Yolanda ta recommenda tur young professionals pa traha den loke nan ta haya nan proposito pasobra asina so bo ta trece na mesa tur cos cu bo por.
Na banda di esaki nos mester redesign nos sistema di educacion pa duna balor na tur profesion y asina crea cuidadonan cu a critico y cu hopi gana pa sigui desaroya.
Pa haya sa mas tune in!
121 afleveringen


text:
The content originally appeared on: Diario
Aruba mester ta alerta y comunidad mester prepara su mes — * Perdida di balor di placa ya ta un hecho cu ta mishi cu entrada — *Aumento di prijs ta marca di un era di pandemia y guera sin fin
ORANJESTAD(AAN)- Ya casi mitar di e luna di Juni 2022 ta tras di lomba. Tempo ta nay cu rapidez pero cu mes of mas rapidez situacionnan dificil ta sigui bati na porta di mundo y asina na porta di Aruba.
Juni ta luna cu ya tur hende a cuminsa prepara pa temporada di vacacion di school, di preparacion pa entrada pa un aña escolar nobo cu tur gastonan cu esaki ta encera.
Despues di vacacion, Aruba lo cuminsa prepara pa entrada na loke ta conoci como e temporada halto di turismo, cu ta produci entrada pa un cantidad halto di famia na forma directo of indirecto.
Na e momentonan aki, bistanan mester ta dirigi riba loke por pasa y segun pronosticonan mundial ta wordo spera den temporada halto di turismo.
Ta hustamente na final di 2022, ta spera cu recesion lo bati na porta mundialmente loke lo afecta entrada di tur hende.
Ya na Aruba por nota con prijsnan ta subi y nan mester subi a base di e gastonan pa produccion y transportacion entre otro cu ta sigui subi, pero tambe pa motibo di e hecho cu paisnan Asiatico cu ta percura pa produccion di tanto producto, ta keda den gara di Covid-19 cu a haci cu atrobe medidanan mester wordo tuma y hasta lock down ta bira realidad atrobe.
Na e momentonan aki, cifranan ta indica con tur dia bida ta bira poco mas caro na planeta mundo.
E aumento continuo di costo di bida, ta inflacion. Productonan ta bira mas caro. Hende mester di mas placa pa cumpra un articulo. Prijs di servicionan ta sigui subi y asina ta afecta otro prijs.
Ban tuma un ehempel. Mester di cierto ingredientenan pa traha un producto. Na momento cu prijs di e ingredientenan aki subi, e prijs di e producto tambe ta subi.
Aruba ya ta sinti diferencia den e cantidad di placa cu e tabata tin mester pa su gastonan basico y loke awor e mester gasta pa por cumpra mes productonan cu ya a aumenta den prijs.
Prijsnan lo sigui subi segun tur pronostico, pues e asina yama proceso di inflacion lo continua.
Na luna di Juni, ya por nota cuanto placa mas mester pa haci compra. Ora un aña escolar nobo bati na porta, prijs a bira mas halto y lo ta un peso mas grandi.
Prijsnan lo sigui subi rond mundo, cu ta spera na na caminda pa fin di 2022 mundo lo conoce un recesion, cu ta nifica perdida di balor di placa y bienes, cu lo bira un peso mas grandi pa hende y pa tur pais.
Ora papia di inicio di temporada di turismo, ta papia hustamente di e temporada cu segun expertonan mundo lo causa un recesion na mundo, un caida economico, cu lo afecta comunidad mundial.
Ora tira un bista general riba 2022, mester conclui cu e parti mas facil di 2022 ta tras di lomba y cu e parti mas dificil ta nos dilanti y probablemente lo manifesta su mes den e temporada halto di turismo.
Un comunidad mester ta prepara pa e pio escenario. E situacion mundial no ta mehora pero ta empeora y na paisnan grandi manera Merca ta papia di recesion.
Kico informacionnan relevante ta nifica?
Turismo 2022 y 2023 tin un chens grandi di wordo afecta dor di e situacion mundial y cu turismo, tur entrada y servicio cu ta depende di turismo, incluso entrada nacional.
Informacionnan cu ta alcansa nos diariamente ta duna un indicacion. Mester prepara awor pa loke ta bini, no pa Aruba so, pero pa henter mundo, afecta pa recesion, cu probablemente lo alcansa un punto importante, na entrada di temporada di turismo.


text:
WILLEMSTAD – Kampionato Promé Divishon di futbòl a ranka sali ku e partido entre Centro Dominguito i Jong Colombia. E ekipo di Jong Colombia ta pika dilanti ku skor di 1-0 riba ku un gol di distansha di Kendrith Poulino.
Den di dos mitar Centro Barber ta drenta ofensiva i ta logra haña un pinalti na momentu ku Djumaro Constansia ta kometé un falta den área penal di Jong Colombia. Aki nan Centro Domiguito ta logra empatá e partido na unu ku gol di Ashar Bernardus.
A tuma mas òf ménos 10 minüt promé ku Centro Dominguito por a kobra e pinalti. E motibu di esaki tabata paso Constansia a haña karchi kòrá riba e falta ku e la kometé i mesora esaki a trese kuné ku e kiper di Jong Colombia, Daniel Lopez a ataka e rèfri di e partido. Konsekuentemente e tambe a haña karchi kòrá i a dura un ratu pa por a haña e hungadó nan pa bandoná tereno di wega.


text:
ORANJESTAD /DEN HAAG – Corte di casacion a confirma e sentencia di e homber J. Trimon (54), di 5 aña di castigo prison (kitando e tempo cu e ta sinta caba den pre aresto) pa a abusa sexualmente di dos menor di edad. E caso mes a keda trata for di 2020, y apela na April di 2021. E sentencia aki a keda confirma na februari di e aña aki pa Corte di Casacion, pero ta e siman aki Corte a publica e sentencia.
E CASO
Tabata na juli di 2020 cu corte den prome instancia a sentencia e persona aki caba. Corte a haya proba, cu e sospechoso durante dos aña a viola dos damita menor di edad, famia di su pareha, sexualmente. Asina huez a dicta den su veredicto. Bou di e pretexto di yuda nan cu tarea di scol, e la aparta nan den un camber separa, y a mishi cu nan di un forma no apropia, unda cu por papia di penetracion sexual. Huez a haya e declaracion di e damitanan creibel y confiabel. Ta considera hopi malo cu e sospechoso a abusa di su posicion y posiblemente causa posibel daño serio na nan desaroyo. Den cuadro di esaki el a impone un castigo incondicional di 5 aña di prizon y mester paga e mamanan daño y perhuicio di 5 mil florin. E caso a keda trata algun tempo pa un huez di Corsou, ya cu e sospechoso ta relaciona cu famia di un huez na Aruba. Despues a apela e sentencia pa cual a dicta sentencia na April di 2021. Por lesa e sentencia di Corte di Casacion AKI.


text: Diasabra marduga a drenta informe di un caso di ladronicia banda di e edificio di Corte di Husticia, mesora a dirigi un patruya na e sitio. Na yegada di e patruya a bin compronde cu un cabayero cu a bini pasa vakantie na cas di su famia net ora e tabata casi yega e cas y un desconoci a acerke y a ranca su cadena. E victima a conta Polis cu e desconocido a bay cu su cadena di silver. E sospechoso ta color scur y tabata bisti cu un carson blauw y ta un rastaman. Tabatin varios adicto ambulante y otro personanan den e area pero ora a puntra nan ningun no tabata sa di nada. Polis a busca den area pero sin resultado. A tuma datos y a sigui.


text:
ORANJESTAD – Corte a sentencia e homber J. Trimon na un castigo incondicional di prizon di 5 aña diabierna mainta. Corte a haya proba, cu e sospechoso durante dos aña a viola dos damita menor di edad, famia di su pareha, sexualmente. Asina huez a dicta den su veredicto. Bou di e pretexto di yuda nan cu tarea di scol, e la aparta nan den un camber separa, y a mishi cu nan di un forma no apropia, unda cu por papia di penetracion sexual. Huez a haya e declaracion di e damitanan creibel y confiabel. Ta considera hopi malo cu e sospechoso a abusa di su posicion y posiblemente causa posibel daño serio na nan desaroyo. Den cuadro di esaki el a impone un castigo incondicional di 5 aña di prizon y mester paga e mamanan daño y perhuicio di 5 mil florin. E caso a keda trata algun tempo atras, pa un huez di Corsou, ya cu e sospechoso ta relaciona cu famia di un huez na Aruba.
ORANJESTAD – Actualmente Landsrecherche di Aruba ta investigando e circumstancianan bou di cual suicidio di e conocido personahe Antoni Gario por a tuma lugar. Asina vocero di Ministerio Publico Ann Angela a confirma pa noticiacla. No tabata necesario pa confisca e curpa, ya cu no tabatin ningun indicacion cu su bida a wordo kita den un crimen. Esey lo tabata e unico motibo pa confisca e curpa. Pero esey no tabata e caso.
ORANJESTAD – E detencion preliminar di ex minister Otmar Oduber como sospechoso principal den e caso penal Flamingo, a keda prolonga cu 8 dia mas. Vocero di Ministerio Publico Ann Angela a confirma esaki diabierna mainta na Noticiacla. Hues Comisario awe mainta mester a ‘toets’ e detencion y a dicidi pues cu Oduber tin cu keda cera mas tempo den KIA. E motibo duna siman pasa cu a pone bay bek KIA, ta pasobra mester scucha 10 testigo mas.
ORANJESTAD – Conforme decision di hues diahuebs mainta, e caso penal Avestruz cu sospechoso principal, parlamentario Benny Sevinger, lo cuminsa na September di 2022 y caba mitar di luna di December 2022. Y mas probable, prome siman di 2023 por spera un sentencia. Despues di a scucha abogadonan diaranson ultimo durante un regie zitting y a tende tur argumento di abogadonan, a tuma un dia pa delibera y awe diahuebs a publica e ‘schedule’, cu fechanan reparti riba 3 luna. A compronde cu abogadonan a protesta riba esaki y mustra cu nan ta prefera un tratamento pega na otro di p.e. 3 siman, y caba tur cos, envez di reparti esaki riba tres luna.
ORANJESTAD - Procurador General di Aruba, mr Bote ter Steege a duna ordo diamars pa cuminsa investiga iregularidadnan di documentonan di biahe. Asina e vocero di Ministerio Publico Ann Angela a confirma diamars. Segun e informacion, recientemente trahadornan di IA (anteriormente IASA) a ripara iregularidadnan durante control di documentonan di viahe di dos persona cu tabata saliendo for di Aruba. Hefe di IA a raporta esaki y awor Procurador-general di Aruba a duna Landsrecherche ordo pa cuminza un feitenonderzoek.


text:
ORANJESTAD (AAN): Tur cos ta mustra cu nan movimento riba lama a bay na un forma sospechoso!
Guardacosta di Caribe Hulandes, y awor tambe Cuerpo Policial ta vigilando Marine-Radar pa asina check si tin movimento sospechoso.
Hopi biaha sa detecta con botonan cu ta sali di Aruba, ta bay ‘topa’ otro boto cu ta mira ta bin for di zuid. E tipo di ‘rendezvous’ aki mayoria vez ta wordo asocia cu caso di contrabando, of traficacion di hende.
Diadomingo mainta, Guardacosta di Caribe Hulandes tabatin su speedboat tipo Metal Shark ta patruyando riba lama rond di Aruba, y a bay haci control riba un boto tipo peñero nabegando cu e nomber ‘Kayleen’, cu matricula A-2122.
Ora di yega cera, e funcionarionan a nota cu tin tres hende abordo y nan a bira hopi nervioso cu presencia di autoridad. Personal di Guardacosta a bay abordo, y a cuminza busca. Riba e boto a bin haya diferente paki cu ta mustra di ta contene hopi droga aden. Esaki tabata suficiente pa oficialnan detene tur tres persona.
A dicidi na trece e boto rumbo pa e Pier di Guardacosta na Savaneta, y aki a bay haci un control mas profundo. Den e pakinan enberdad tabatin cantidad di droga. Tambe a bin haya un arma di candela cu municion. Polis a ser informa, y tambe e Unidad di Crimen Organiza.
Fiscal Auxiliar a atende e tres detenido, y el a duna ordo pa nan wordo encarcela pa mas investigacion.
Guardacosta ta sigui vigila costa di Islanan ABC pa tur tipo di crimen, manera transporte di droga, di arma, y di hende.


text:
Tur luna Horacio Oduber Hospital (HOH) su enfoke ta pa semper elogia coleganan cu di un forma of otro ta destaca y ta bay e “extra mile” y pues a base di cierto criteria ta scoge un empleado di luna. Den un ambiente ameno e coleganan a bini hunto pa sorprende Onaya Tromp-Pourrier di Wondenpoli como empleado di luna di april 2022. Pa por a prepara e sorpresa, a bisa Onaya c’un un di e coleganan mester bay dokter y e mester yuda ariba piso cu un pashent. Onaya tabata hopi sorprendi y emocional y ta splica cu e no a spera esaki mes. E ta hopi gradicido na su super team y hospital completo.
Romeo Kilayko, Wondconsulent na HOH, a bay bek den tempo y recorda ora Onaya tabata su hefe riba piso di cuido. Onaya tabatin e funcion di zorgmanager ribo piso y tambe Wondenpoli tabata cay bou di dje. Durante e temporada aki su pasion pa cuido di herida a sali na cla. Ela dicidi di tuma un reto nobo y a join e team di Wondenpoli mes unda e por traha mas cerca di pashent.
Romeo ta conta cu Onaya ta un persona cu semper ta bringa pa su pashent. E ta regla tur cos pe pashent, ta guia y yuda e famia y hopi mas. Onaya semper ta pusha pa un miho resultado pa su pashent; ta encurashanan pa cura y ta motiva nan pa mantene nan mes na nan dieet. Su pashentnan semper tin bon comentario y ta aprecia Onaya hopi. Onaya ta bay e “extra mile” y tanten e trabou no keda cla e no ta bay cas. E ta un bon “teamplayer” y tin hopi energia y gana di traha tur dia.
Onaya tin pasion pe trabou di cuido di herida y awo banda di ta wondconsulent tambe ta siñando e parti di “stoma” pe bira “stoma verpleegkundige”. Den e funcion nobo aki e lo ta e colega cu ta guia e pashent cu ta sufri di “stoma” y asisti cu material pa e esaki.
Yuri Casseres, ciruhano y coordinado medico di Wondenpoli, a duna di conoce cu desde semper Onaya tabatin pasion pa cuido di herida, no solamente p’e herida pero pe cuido di e pashent completo. E hecho cu no ta trata solamente cu herida so pero ful pashent, esey ta algo cu ta bisa hopi di Onaya.
Onaya ta uza e metodo holistico y si mester involucra mas disciplina den e cuido ta percura pa esaki tambe. Onaya semper ta sigui crece den su trabao door di busca y studia productonan nobo, kedando “up-to-date” cu e ultimo desaroyonan den cuido di herida. Tambe e ta percura pa un bon cooperacion cu e specialistanan y dokternan di cas. Alabes e ta yuda su coleganan ora mester y ta motiva su coleganan pa duna feedback constructivo pa asina por trece mehoracion na pia di trabou.
Masha pabien di parti di coleganan di su team, Hunta di Directiva y HOH completo cu ta orguyoso di Onaya!


text:
WILLEMSTAD.- Tin hopi kos ku por konmové hende ku a biba hopi aña den un área ku simplemente no a haña atenshon na drechi di Gobièrnu pa e polushon ku a kontaminá i daña nan kalidat di bida. Aki EXTRA ta referí spesífikamente na e bario di Wishi/Marchena. Lesa mas aki.
Extra: ‘…Segun Kenneth Valpoort bosero di Wishi/Marchena… BEN WHITEMAN A KONTRADESI SU MES DEN AFAN DI PROBA SU KONOSEMENTU MEDIKO …Korte a proba ku Ben no a “rel ni trel” pa laga hasi investigashon di medio ambiente… ‘
Comments Off on Extra: ‘…Segun Kenneth Valpoort bosero di Wishi/Marchena… BEN WHITEMAN A KONTRADESI SU MES DEN AFAN DI PROBA SU KONOSEMENTU MEDIKO …Korte a proba ku Ben no a “rel ni trel” pa laga hasi investigashon di medio ambiente… ‘ |


text: Diadomingo anochi a drenta informe di un accidente den e parkinglot na Holiday Inn, e chauffeur a purba huy pero a bay dal tras di un otro auto den e mesun parkinglot, mesora a dirigi un patruya na e sitio. Na yegada di e patruya a tuma nota cu e chauffeur cu a comete un accidente tras di e otro tabata burachi y a detene pa ocasiona un accidente bao influencia di alcohol , core bay ocasiona un otro accidente bao influencia. Polis a pone e detenido pasa e test di alcohemia y a keda demostra cu e chauffeur a surpasa e cantidad permiti. Afortunadamente ningun hende a resulta herida.


text:
NEW YORK, New York - Marc Anthony a conclui diasabra e di dos di cinco concierto den e afamado teatro...Read more
ARQUATA DEL TRONTO, Italia - Diadomingo a registra un teremoto nobo di e magnitud di 4.4 den centro di Italia....Read more
JACKSON, Mississippi - Un homber a wordo deteni pa su presunto responsabilidad den e morto di dos soeur, cual curpanan...Read more
PARIS, Francia - Raad van State France, temporalmente a pone un paro pa e prohibicion riba e burkini den e...Read more
Den entrevista cu e Directora di NTN24 y di e sistemanan Informativo di RCN TV, Claudia Gurisatti, General Alberto Mejia...Read more
Un homber na India a carga e curpa di su casa pa varios kilometer despues cu e hospital caminda cu...Read more
PYONGYANG, Nor Corea - E lider nor Coreano Kim Jong-un a afirma awe cu e lansamento di un misil balistico...Read more
Whatsapp a caba di anuncia cu e lo bay comparti e numbernan di telefon di su usuarionan cu Facebook y...Read more
DURANT, Mississippi - Dos religiosa Mericano a wordo haya cuchiya den nan cas den e comunidad di Durant, den e...Read more
WASHINGTON, Merca - mas di 30 congresista Mericano, tanto democratanan como republicano, a pidi diahuebs na e secretarionan di estado,...Read more
WASHINGTON, Merca - E empresarionan Venezolano Roberto Rincon y Abraham Jose Shiera a wordo poni den libertad provisional den espera...Read more
LA PAZ, Bolivia - E minister Boliviano di Gobierno (Interior), Carlos Romero, a confirma diahuebs cu e viceminister di Regimen...Read more
MONTECARLO, Monaco - Cristiano Ronaldo a wordo vota como e miho futbolista di Europa di e temporada 2015-2016, superando su...Read more
NORCIA, Italia - Un temblor di magnitud 6,2 a sacudi Norcia, den centro di Italia, riba e madrug di e...Read more
ENTRE RIOS, Argentina - Efectivonan policial y autoridadnan hudicial Argentino a drenta un convento den e provincia di Entre Rios...Read more
BOGOTA, Colombia - E senado Colombiano a aproba diaranson e suspensio di su cargo e exmagistrado di Corte Constitucional Jorge...Read more
STRAIT OF HORMUZ - Cuater barco di e Guardia Revolucionario Irani, a nabega cerca di un destroyer di misil Mericano...Read more
Economia Mericano, tin un problema: e trahadonan no ta produciendo mucho manera antes. Algun ta culpa rednan social. Empleadonan por...Read more
HAVANA, Cuba - Delegacionnan negociado di Gobierno di Colombia y FARC, hunto cu paisnan garante, a firma na Havana, un...Read more
TOKYO, Hapon - Diaranson e canciyernan di Hapon, Sur Corea y China a duna comienso na Tokyo un cumpre trilaterial...Read more


text: Diasabra anochi polis di Noord a presenta na un cas na San Miguel pa un problema familiar. Na camindan nan a bin topa dos mucha para band’i caminda. E dos muchanan a subi den auto y hunto cu polis nan a bay na e cas na San Miguel. Na e adres, e muchanan a bisa polis cu nan tata tabata haciendo fastioso cu nan mama. Despues cu polis a bati porta, nan a bin topa cu e tata. A yama e tata pa bin pafo pa asina papia cun’e. Mesora nan a tuma nota cu e homber tabata tin algun drink den curpa. A splik’e kico ta e consecuencia di su actonan. Despues di a tuma dato di e mama di e muchanan, polis a notifica e cabayero cu e lo keda deteni pa ta bao di influencia. E homber dado momento a bira agresivo cu e mama. Mirando e hecho aki, no a keda nada otro pa pone boei na su man. E homber practicamente a cuminsa yora manera cu polis a haci esaki. A splike cu e ta bay warda, pa asina e por sosega su body y e dia siguiente, ora cu e haltura baha, e por bay bek cas. A pidi pa un transportwagen, pa asina hiba e homber warda di Shaba. Despues di esaki paz y trankilidad a reina na e cas na San Miguel.


text:
Diadomingo mainta algo despues di 11’or, alarma a wordo bati na warda di polis na Shaba, ora cu a descubri Antoni Gario den cel den posicion cu el’a pone fin na su bida.
Cu maximo urgencia a pidi ambulance pa duna asistencia. Na yegada ambulance a traha cune, pero sin exito.
Gario a pone fin na su bida, riba dia di tata.
Gario a wordo deteni dos dia pasa, riba denuncia di su propio yiu muher, pa actonan di abuso sexual, na momento cu su yiu no tabatin 16 aña ainda.
Ministerio Publico a bisa cu e investigacion ta di 2019 y no tabata facil, pero awor ta asina leuw cu nan por detene Gario pa haci’ele responsabel.
Gario a dicidi cu e lo no kier confronta husticia. Den su mes palabranan usa den pasado, cu esey ta “shame for fame”.
Gario ta bini di un hubentud, unda el’a wordo bandona pa su mayornan y na dado momento a crece serca otro famianan. Tabata biba den Imeldahof y asina e tabata por a acudi cerca varios famianan na Aruba. Un hubentud di lucha, pero alaves a surpasa tur reto y tabata manera un lider pa su amigonan di infancia.
Aparte di su problema cu husticia, Gario ta un musico grandi di nos pais.
E ta un di e poco musiconan cu pa 30 aña largo por a wanta un musical band, y cu asina hopi fanatico, y fanatico hoben.
E morto di Gario sigur lo ta un impacto riba su famia, conocirnan, su banda Le Groove y demas fanaticonan y hasta esnan cu no conoce, pero toch gusta su ambiente musical.
Solo di Pueblo ta extende condolencia na famia, amigo, banda y fanaticonan.


text:
Reactor nuclear crucial pa suministro mundial lo permanece cera pa varios siman
(NLTimes) - E reactor nuclear na Petten, cual tin 4 siman sin pa causa di un lik, no lo cuminsa traha bek te cu...
37 persona Hulandes te ainda ta den e careda pa bira astronauta
(NLTimes) - 20 hende homber y 17 hende muhe di Hulanda a pasa e prome ronda di seleccion pa e European Space Agency (ESA). Esaki...
Tercer lockdown na Hulanda ta aumenta e impacto psicologico riba studiantenan
(NLTimes) - Psicologonan di studiante ta ricibiendo un cantidad grandi di studiantenan cu ta keda aumenta, ta pidiendo pa ayudo mientras cu educacion mas...
Alemania ta shut down mita di su 6 planta nuclear restante
(AP) — Alemania weekend ultimo a shut down mita di e seis planta nuclear cu ainda tin den operacion, un aña prome cu e...
Iran ta lansa raket den espacio memey di negociacionnan nuclear na Vienna
(AP) — Iran a lansa un raket cu un carrier di satelite transportando tres aparato den espacio, segun autoridadnan a anuncia ayera, sin bisa...
Investigacion cientifico no por confirma resultado di laboratorio di varios experimento relaciona cu cancer
(AP) - 8 aña pasa, un ekipo di investigado cientifico a lansa un proyecto pa cuidadosamente recrea experimentonan di comienso pero di influencia di...
Cientificonan ta usa stem cel pa crea modelonan di pre-embryo
(AP) – Cientificonan ta usando stem celnan humano pa crea un structura cu ta imita un pre-embryo y por sirbi como alternativa investigativo pa...
Aurora Borealis a ilumina shelo na algun parti di Hulanda
(NLTimes) – Den parti nort di Hulanda, Aurora Borealis tabata visible alrededor di mey anochi ayera diadomingo. Meteorologonan ya a pronostica anteriormente cu e...
‘Cas di milager’ ta bira viral pa sobrevivi volcan La Palma
(NLTimes) – Un potret mustrando un cas blanco chikito, rondona pa e paisahe di La Palma haci preto pa lava, shinishi volcanico y huma,...
NASA ta confirma e prome muestra di piedra Marisano – falta 40 ainda
(AP) — E rover Marsiano nobo di NASA a completa su prome toma di muestra, poniendo e tubo di piedra un banda pa mand’e...